DR JOVAN BAJFORD, PROFESOR OTVORENOG UNIVERZITETA U VELIKOJ BRITANIJI: Otpor istini o zločinima – Monitor\nBAJFORD: Najilustrativniji primer je tvrdnja da je Sajmište bilo „u NDH”. Činjenica da je Sajmište formalno bilo smešteno na teritoriji NDH, čija se istočna granica nalazila na levoj obali reke Save u Beogradu, interpretirana je kao dokaz da dešavanja u ovom logoru zapravo ne predstavljaju deo istorije Holokausta u Srbiji, već deo istorije genocida u NDH. Čak se govorilo da je Sajmište deo sistema Jasenovačkog logora. Ovo je, tokom 90-ih, bio jedan od glavnih argumenata onih koji su nastojali da geografiju sećanja na Holokaust u Jugoslaviji ograniče na NDH i da Sajmište pretvore u memorijalnu ispostavu Jasenovca u Srbiji. U pitanju je bilo tendenciozno tumačenje prošlosti jer je Sajmište za sve vreme postojanja bilo isključivo nacistički logor i deo istorije onog dela Srbije koji je bio pod direktnom okupacijom nacističke Nemačke. Sporazum nemačke komande u Beogradu s vlastima u Zagrebu, kojim je nemačka vlast u okupiranoj Srbiji dobila jurisdikciju nad prostorom Sajmišta bio je formalnost, a logor su sve do maja 1944. čuvali isključivo nemački vojnici.\nBAJFORD: Mislim da tu nema govora o „nepotpunim dokazima” ili bilo kakvoj sumnji o tome šta se, na primer, desilo u Srebrenici. Ima sasvim dovoljno dokaza o tome koliko je ljudi tamo stradalo i kako. Postoje istorijske činjenice, i nasuprot njima teorije zavere, prema kojima je, navodno, ceo zločin u Srebrenici posledica medijske i političke urote protiv Srba.\nU Srbiji, ipak, danas najveći broj ljudi prihvata da se u Srebrenici dogodio ratni zločin, ali nisu spremni da prihvate da je reč o genocidu. Razlog leži pre svega u tome što se u Srbiji duboko uvrežilo uverenje da se narodi dele na „genocidne” i one koji to nisu. Prema ovoj logici (koja je u proteklih par decenija redovno primenjivana na hrvatski narod u kontekstu zločina u NDH) ako je negde počinjen genocid, narod kome pripadaju počinioci automatski biva proglašen za „genocidan”. Ovo je naravno besmisleno, ali malo je učinjeno na edukaciji javnosti o tome šta je genocid kao pravna kategorija, i o razlici između odgovornosti pojedinca, institucije ili države i celog naroda. Odgovornost za to snosi i Haški tribunal, koji nije ispunio zadatak po ovom pitanju.\nBAJFORD: Sajmište čini posebno značajnim činjenica da se radi o jednom od prvih nacističkih logora u Evropi koji je bio namenjen masovnoj internaciji Jevreja, ali i to što je upotreba, u Beogradu, pokretnog gasnog kamiona, kasnije prozvanog ‘dušegupka’ označila značajnu eskalaciju u nacističkoj politici prema Jevrejima. To je na neki način bio početak sistematičnog pristupa njihovom uništenju, koje je kasnije doživelo kulminaciju u mestima poput Aušvica ili Treblinke.\nMONITOR: Koliko su otkopavanja masovnih grobnica iz Drugog svjetskog rata i propratne vjerske i političke manifestacije uticale na razgorijevanje etničko-vjerskih resantimana, kroz ono što Hana Arent zove „primitivnim nacionalizmom”?\nBAJFORD: Godine 1991, na inicijativu SPC, a uz podršku nacionalističke elite bosanskih Srba i srbijanskog režima, pokrenuta je akcija otkopavanja masovnih grobnica srpskih žrtava iz II svetskog rata. To nije samo po sebi bilo sporno, baš kao što nije bilo sporno ni pokretanje pitanja, baš u to vreme, o stradanju Srba, Jevreja i Roma u Jasenovcu. U socijalističkoj Jugoslaviji istoriografija Drugog svetskog rata se nije iskreno pozabavila temom genocida u NDH, niti odala počast žrtvama. Problem je u tome što je celokupni projekat istorijskog revizionizma kasnih 80-tih i borba protiv takozvane „zavere ćutanja” o srpskom stradanju (mada u stvarnosti nije bilo ni zavere, ni ćutanja) bio stavljen u funkciju ratnohuškačke propagande i opravdavanja rata u Hrvatskoj i Bosni. Snimci stotina ljudskih lobanja i gomila kostiju poređanih ispod velikih šatora koji su svakodnevno emitovani na srpskoj televiziji, ili organizovanje izložbi koje su se sastojale isključivo od fotografija ustaških zločina, imali su jednu jedinu svrhu – da mobilišu naciju i okupe je oko nacionalističkog političkog programa, u skladu sa krilaticom „Gde su srpski grobovi, tu je srpska zemlja”. I danas su uočljive posledice ove propagande. U Srbiji se još kao zvaničnan bilans žrtava Jasenovačkog logora spominje broj od 700.000, mada su ozbiljni istoričari i u Srbiji i u Hrvatskoj utvrdili da je broj stradalih zapravo negde oko 80.000. To što je mit još „jači” od rezultata istorijskih istraživanja ukazuje koliko je propaganda iz 90-tih aktuelna kada se radi o tumačenju događaja iz Drugog svetskog rata.


Jedinstvena šestosedna žičara u Srbiji\nIzvor: Blic, 07.Jan.2008, 10:37\nNova savremena šestosedna žičara, jedinstvena u Srbiji, koja ima kapacitet 3.000 skijaša na sat, dužine staze oko 1,5 kilometara, biće otvorena 11. januara na skijaškom centru Tornik na Zlatiboru, izjavio je Tanjugu predstavnik Turističke organizacije Zlatibora Darko Djurović.\nOn je ukazao da su za žičaru vezane tri staze - teška, srednja i laka, tako da svi skijaši, kako profesionalci, tako i amateri i rekreativci mogu da dođu da se skijaju s tim što >> Pročitaj celu vest na sajtu Blic << neće čekati u dugim redovima, kao u drugim turističkim ski centrima, nego će moći brzo da dođu od starta do vrha i ponovo se spuštaju.\nŽičara počinje iznad sela Ribnica, na nadmorskoj visini od 1.111 metara i vodi do vrha Tornik, na visini od 1.485 metara, a skijaši će se prema vrhu kretati brzinom od pet metara u sekundi.\nIzgradnja žičare finansirana je u potpunosti sredstvima uz buddzeta Srbije, a opremu vrednu 3,4 miliona evra isporučila je francuska firma "Pomagalski" , dok je građevinske radove obavilo preduzeće "Amiga" iz Kraljeva.\nPuštanjem u rad te žicacre, biće završaena prva faza obnove skijališta koje je uništeno 1999. godine, tokom NATO bombardovanja.\nU toku ove godine planirano je da Tornik dobije i sistem za proizvodnju veštačkog snega.


Izrael optužuje „Fejsbuk” za sabotažu rada policije\nM. D.\t 17. jula 2016. 08:00\nNa dugačku listu neprijatelja „Fejsbuka” upisao se i Izrael. Ministar bezbednosti te zemlje optužio je najmnogoljudniju društvenu mrežu da ne čini dovoljno da spreči objavljivanje antiizraelskih sadržaja i da sabotira rad policije te zemlje.\nOvaj član izraelske vlade smatra Marka Zakerberga, osnivača „Fejsbuka”, odgovornim za politiku popularnog sajta i poziva sunarodnike da gde god mogu vrše (onlajn) pritisak na Zakerberga da kontroliše mrežu koja mu donosi milijarde dolara zarade. Izraelski ministar je čak kazao da je „Fejsbuk” postao čudovište, a njegove izjave reakcija su na niz palestinskih uličnih napada za koje Izrael smatra da su podstaknuti objavama na društvenim mrežama.\nAmerička kompanija nije direktno odgovorila na ove optužbe, ali se oglasila, rekavši da blisko sarađuje sa izraelskom vladom u uklanjanju uvredljivog sadržaja. Kompanija podseća da su jasni njihovi standardi o tome šta je dozvoljeno objavljivati. Prema poslednjem izveštaju, „Fejsbuk” je u drugoj polovini prošle godine blokirao 236 objava za koje je procenio da krše izraelske zakone ili negiraju holokaust.\nIzraelska vlada ranije je najavila da radi na donošenju zakona kojim bi „Fejsbuku”, „Jutjubu”, „Tviteru” i drugim društvenim mrežama mogli da narede brisanje sadržaja za koje smatraju da podstiču terorizam.\nNemoguća misija Trampovog zeta – pomiriti Izraelce i Palestince\nPalestinski tinejdžer ubijen u pokušaju napada na graničara\nNakon terorističkih napada u Evropi i Americi, društvene mreže i internet kompanije našle su se pod pritiskom da strože kažnjavaju govor mržnje i propagiranje terorizma. I dok države u tome vide legitiman način borbe protiv Islamske države i drugih terorističkih grupa, borci za građanske slobode zabrinuti su zbog tako velikih ovlašćenja datih privatnim kompanijama.


Kacin: Srbija pravi uvek istu grešku | Autonomija\nKacin: Srbija pravi uvek istu grešku\nEU prozrela stari srbijanski fazon\nIzvestilac Evropskog parlamenta za Srbiju Jelko Kacin izjavio je da je EU nije postavljala nikakve nove uslove Srbijim već od Srbije traži da se, pre nego što dobije status kandidata, dokaže i to „ne na rečima, nego na delima”.\n„Ako je Srbija u nekom momentu odlučila da prekine dijalog sa Prištinom i trebali su joj meseci da se vrati u taj proces, nerealno je bilo očekivati da za nekoliko sedmica povrati puni kredibilitet. Baš zato je Srbija i dobila mogućnost da u nekoliko narednih meseci taj kredibilitet ojača”, rekao je Kacin za današnji novosadski Dnevnik.\nOn je dodao da niko od političara iz EU nikada od Srbije nije tražio da prizna Kosovo.\n„Mislim da bi Srbija, umesto priznanja kosovske nezavisnosti, pre morala priznati da su Srbi na Kosovu deo rešenja: da su oni na jugu izašli na tamošnje izbore, da imaju 14 poslanika u Skupštini Kosova i da imaju tri ministra u vladi Hašima Tačija”, naveo je Kacin.\nPodsetio je da istovremeno na severu Kosova stoje barikade i demonstranti napadaju međunarodne snage unutar kojih su i vojnici iz država članica EU.\nPrema njegovim rečima, nomalizovanje odnosa sa Kosovom predstavlja nužan preduslov za brže napredovaneu Beograda ka EU, jer bez postignute pune regionalne stabilnosti i saradnje, nijedna država Zapadnog Balkana nema pristup članstvu u Uniji.\nOn je ocenio da Srbija „oduvek pravi jednu te istu grešku”. „Krene u političke promene i poruke u poslednji čas, kada voda već teče u grlo. U minut do dvanaest napravi minimalan pomak i istovremeno dramatizuje kakve će sve to katastrofične posledice imati u regionu ako se na njena očekivanja ne odgovori”, naveo je Kacin.\nOn je kritikovao potpredsednika Vlade Srbije u ostavci Božidara Đelića i rekao da on ili sam ne razume ili ne želi da razume način gledanja iz EU na Srbiju.\n„Njegove teške reči na račun Nemačke prošle sedmice nisu urodile plodom. Naprotiv, još jednom su neprijatno iznenadile nemačke političare i tamošnju javnost koja u načelu podržava Srbiju”, kazao je Kacin.\nPrema njegovim rečima, nije EU kaznila Srbiju, već je Srbija kaznila samu sebe.


Advokatska kancelarija „Cvjetićanin&Partners“ - 3 months ago\nPosledice rusko-ukrajinske krize deluje da će biti dalekosežne. Već svedočimo naglom poskupljenju energenata i poljoprivrednih proizvoda, a sankcije čijim mehanizmima se sprovodi izolacija po veličini 11. svetske ekonomije dovešće do inflacije na globalnom niovu, smanjenog rasta, i poremećaja međunarodnih lanaca snabdevanja sirovinama i energentima.\nPored očiglednih političkih i ekonomskih posledica ukrajinske ratne krize, postavlja se i manje očigledno pitanje održivosti poslovnih odnosa u svetlu promenjenih okolnosti. Ugovorne strane koje, u momentu zaključenja ugovora nisu mogle da naslute ovakav razvoj događaja, mogu se sada lako naći u situaciji da usled objektivnih, spoljašnjih smetnji, ne mogu ispuniti svoje predviđene ugovorne obaveze.\nOvo dovodi do bitnog pitanja da li se ukrajinska kriza može smatrati višom silom i u kojoj meri ona utiče na izvršenje ugovornih obaveza.\n➢ Oslođenje od odgovornosti za neizvršenje ugovornih obaveza u slučaju više sile?\nZnačaj odgovora ogleda se u univerzalno prihvaćenom pravilu da posledica više sile jeste oslobođenje od obaveze izvršenja ugovorne obaveze ugovorne strane koja je izložena višoj sili.\nPozitivno zakonodavstvo Republike Srbije ne daje definiciju pojma više sile, mada je ona itekako zastupljena u ugovorima koji su u praksi široko zastupljeni, a pod uticajem su anglosaksonskog ugovornog prava.\nZakon o obligacionim odnosima, iako ne daje definiciju više sile, u delu u kome uređuje posebne ugovore, prepoznaje pojam više sile u nekoliko odredbi u kojima predviđa propast stvari usled više sile (kod ugovora o zakupu, prevozu i špediciji).\nKako je jedno od osnovnih načela ugovornog prava da se ugovori moraju izvršavati ( lat. „pacta sunt servanda“), ugovori koji sadrže preciznu definiciju više sile i postupanje ugovornih strana usled nastupanja okolnosti više sile ne ostavljaju puno prostora za tumačenje suprotno ugovorenom.\nU slučajevima nepostojanja (precizne) definicije više sile stipulisane ugovorom, u skladu sa uspostavljenom sudskom praksom ista se definiše kao:\n- prirodna pojava ili ljudska radnja koja nije na strani dužnika,\n- koju nije bilo moguće predvideti ili otkloniti,\n- koja je svojom izvanrednom snagom delovanja sprečila dužnika da ispuni svoju obavezu (i time prouzrokovala štetu poveriocu).\nVIŠA SILA I BEČKA KONVENCIJA\nBečku konvenciju odnosno Konvenciju Ujedinjenih nacija o ugovorima o međunarodnoj prodaji robe iz 1980. godine (nadalje: Bečka konvencija), Srbija je ratifikovala 1984, godine, a u primeni je od 1988. godine. Do sada je ratifikovalo preko 100 zemalja, uključujući sve najrazvijenije.\nPravila Bečke konvencije se automatski primenjuju na ugovore o međunarodnoj prodaji robe ukoliko nisu ugovorom isključena, a ispunjeni su kritrijumi za njenu primenu.\nVažno je napomenuti da Bečka konvencija nema izričito propisana pravila o višoj sili i promenjenim okolnostima. Razlog je upravo cilj same Konvencije da se uspostavi međunarodni izvor prava, te da bi se izbeglo mešanje pojmova obzirom da nacionalna zakonodavstva više zemalja termin “viša sila” koriste za različite situacije, koje ne moraju biti iste. Konvencija koristi zbog toga neutralan izraz “smetnja”(prepreka) koji oslobađa odgovornosti ugovornu stranu za kršenje kupoprodajnog ugovora u slučaju ispunjenja sledeća tri slučaja ( član 79. Bečke konvencije):\n1. neispunjenje obaveze ugovorne strane je nastalo zbog smetnje izvan njene kontrole;\n2. nije se razumno moglo očekivati da uzme u obzir smetnju u trenutku zaključenja ugovora;\n3. nije se moglo očekivati da izbegne nastalu smetnju ili da prevaziđe nju ili njene posledice.\nBitno je napomenuti da “smetnja” isključuje odgovornost ugovorne strane za izvršenje preuzetih obaveza samo dok ona traje, međutim po njenom prestanku ugovorna obaveza i dalje postoji. Postojanje smetnje mora biti dokazano od ugovorne strane koja na nju ukazuje (teret dokazivanja).\nTreba imati u vidu da je postojanje “smetnje” predstavlja izuzetak od opšteg pravila, odnosno načela da se ugovori moraju izvršavati (pacta sunt servanta), te se u tom smislu ispunjenost njenih uslova restriktivno tumači.\n1. Uzrok smetnje izvan kontrole ugovorne strane\nU međunarodnoj trgovini smetnja koju ugovorna strana može kontrolisati, se vrlo široko tumači.\nTako, smetnja čiji je uzrok dobavljač, predstavlja rizik koji može kontrolisati prodavac, stoga on ne može da se oslobodi odgovornosti zbog kašnjenja ili neizvršenja svog dobavljača.\nSa druge strane rizik plaćanja je rizik koji može kontrolisati kupac, te se on ne može osloboditi odgovornosti ukoliko, mu primera radi, banka odbije da prenese novac namenjen za izvršenje obaveze.\n2. Predvidljivost prilikom zaključenja ugovora\nSudovi primenjuju odredbe Konvencije u zavisnosti da li se smetnja mogla predvideti u trenutku zaključenja ugovora ili ne.\n3. Neizbežna, nesavladiva smetnja\nProcena mogućnosti prevazilaženja smetnje je postavljena prilično visoko od strane arbitražnih sudova.\nNpr. u parnici pred nemačkim sudom, francuski prodavac je tvrdio da je dostavio manje paradajza od dogovorene količine, zbog drastičnog porasta cene proizvoda usled obilnih kiša u Francuskoj. Sud je odbio njegov razlog, obzirom da padavine nisu uništile čitav rod paradajza, te je prodavac mogao da prevaziđe smetnju.\nZAKLJUČAK ukrajinsko-ruska kriza kao “smetnja”\nZaključak je da se svaki slučaj mora zasebno analizirati, te da ne postoji jedinstven odgovor koji bi važio za sve sporne slučajeve.\nSa druge strane, očigledno je da se ukrajinska kriza na velikom delu teritorije Ukrajine (svakako tamo gde su neposredna borbena dejstva) može svrstati u okolnosti koje mogu osloboditi prodavca od odgovornosti u međunarodnom ugovoru o prodaji robe u skladu sa članom 79. Bečke konvencije, obzirom da su sukobi u Ukrajini doveli do ljudskih žrtava, uništenja tehnike i postrojenja, ograničenja slobode kretanja, zatvaranja granica i prekida lanaca transporta…koje oslobođenje dejstvuje samo za vreme dok smetnja traje.


20.08.2016 u 10:10\nHolanđani grade fabriku u Nišu za 1.500 radnika\nNiš – Jedna od najvećih razvojnih šansi za Niš i okolinu narednih godina biće bez ikakvih sumnji izgradnja velike fabrike kompanije „Cooperatief IMI Europe“ iz Holandije, koja će u prvoj fabrici koju planira da sagradi u Srbiji zaposliti blizu 1.500 radnika. Ovo je rečeno juče u niškoj Gradskoj kući posle potpisivanja sporazuma o saradnji Ministarstva privrede naše zemlje, grada Niša i rukovodstva holandske kompanije. Ministar privrede u novoj srpskoj vladi Goran Knežević rekao je reč o kompaniji poznatoj u svetu po svojim proizvodima: – Ovim projektom započinjemo program Vlade Srbije na oživljavanju svih privrednih centara u našoj zemlji. Holandska kompanija koja posluje u sklopu internacionalne grupacije IMI predstavlja vodećeg dobavljača elektronike u svetu za medicinsku i auto-industriju.\n11.08.2016 u 20:18\nNemci su na Vidikovcu gradili i pre nego što je nemački trgovinski lanac „Lidl” počeo da priprema lokaciju za svoj objekat u ovom delu Beograda. Usred gradilišta, nedaleko od vidikovačkog tržnog centra, koje je otvoreno prvog dana avgusta, izvođači iz firme „Termomont” otkrili su vojni bunker iz Drugog svetskog rata. Zdanje visoko nekoliko metara sve ove godine bilo je skriveno u gustom žbunju. Većina stanovnika okolnih naselja je sve vreme znala da bunker postoji, a mališani su ga zvali „veštačko brdašce” i skriveni od očiju roditelja išli da ga istražuju. U neobičnom brežuljku u koji je moglo i da se uđe, jedno vreme je neko i stanovao, a o tome svedoče velike količine smeća u bunkeru na gradilištu koje je u četvrtak oko 14 sati bilo zatvoreno. – U tom delu Beograda postoji ceo\n11.08.2016 u 19:11\nPlanovi realni, nastavak uspešne ekonomske politike\nPredlog mera ekonomske politike koji je u svom ekspozeu izneo mandatar za sastav nove vlade Aleksandar Vučić predstavlja nastavak i unapređenje veoma uspešnog reformskog i ekonomskog programa, izjavio je ekonomista Vladimir Krulj. „Više je nego jasno da su planovi realni, s obzirom na izuzetne rezultate prethodne vlade. Ciljevi i predložene mere nove vlade govore da Srbija nastavlja putem uspešnih ekonomskih reformi, ubrzanog privrednog rasta, makroekonomske stabilnosti i evrointegracija”.\n04.08.2016 u 15:09\nĆUPRIJA - Predsednik opštine Ćuprija Ninoslav Erić i predstavnici Kompanije „Tibet Moda” iz Turske, Burak Galip Akurt i Melih Sengul, danas su potpisali ugovor o otvaranju fabrike te firme u Ćupriji koja će, kako je planirano, za tri godine zaposliti 1.000 radnika. Fabrika će početi sa radom do kraja septembra, zaposliće u početku 100 radnika, a malo kasnije još 150, s tim da je razgovor sa budućim radnicima zakazan je za 8. avgust, izjavio je Galip Akurt na konferenciji za novinare posle potpisivanja ugovora. On je naveo da su mašne za tu fabriku krenule iz Turske i da su na granici. „Turci su se odrekli subvencija za radna mesta koje daju i opština i Vlada, što govori da se radi o ozbiljnoj firmi”, rekao je Erić. On je napomenuo da su Turci posetili i Leskovac i Kruševac, a\n25.07.2016 u 12:11\nMihajlović: Investitori dobrodošli\nInvestitori iz Izraela su dobrodošli da ulažu u Srbiju jer su mogućnosti za saradnju velike, poručila je danas potpredsednica Vlade Srbije Zorana Mihajlović koja je razgovarala sa delegacijom investitora iz te zemlje, na čelu sa predsednikom Erport Sitija u Beogradu Gilijem Dekelom. U procesu smo reformi, naporno radimo na razvoju infrastrukture i radujem se mogućnostima koje su pred nama, rekla je Mihajlović predstavnicima pet velikih investicionih kompanija iz Izraela koje se bave izgradnjom i investiranjem u oblasti nekretnina i infrastrukture. Njima su predstavnici Ministarstva građevinarstva, saobraćaja i infrastrukture predstavili aktivne projekte u infrastrukturi i građevinarstvu, promene u zakonskoj regulativi kako bi ambijent za investiranje postao bolji, te projekte koji\n18.06.2016 u 20:10\nNarednih dana tek će se svoditi investicioni bilans posete kineskog predsednika Si Đinpinga, a šta će biti jedna od najvećih kineskih investicija u Beogradu, otkrio je juče gradonačelnik Siniša Mali. Prvi čovek prestonice, koji poslednjih nedelja vešto izbegava srpske novinare, za kinesku „Čajna central televižn” otkrio je koji će to veliki poslovi danas biti sklopljeni. Kako prenosi „Čajna dejli”, Siniša Mali najavio je da će dve zemlje potpisati sporazum vredan 500 miliona evra. Kako Mali navodi, reč je o ulaganju u beogradsku kanalizaciju. Takođe, jedna kineska kompanija gradiće industrijski park u Beogradu, naveo je gradonačelnik prestonice. Ime investitora nije otkrio. Kinezi sa Srbijom imaju ozbiljne poslovne planove. „Politika” je već pisala da je kineska kompanija,\n17.06.2016 u 13:08\nDržavni sekretar u Ministarstvu građevinarstva, saobraćaja i infrastrukture Dejan Trifunović je izjavio danas da je vrednost svih projekata koji će biti realizovani sa Kinom skoro tri milijarde dolara, među kojima je i gradnja nove luke na Dunavu u Beogradu kod Pupinovog mosta okvirne vrednosti oko 280 miliona evra. Trifunović je na međunarodnoj naučnoj konferenciji „Dunav u funkciji Novog puta svile”, koja je organizovana u Institutu za međunarodnu politiku i privredu povodom posete Srbiji predsednika Kine Sji Đinpinga, rekao da će biti realizovani važni infrastrukturni projekti u okviru mehanizma za saradnju Kine sa zemljama Centralne i Istočne Evrope. On je naveo, na primer, da kineski Hestil preuzima Železaru Smederevo i da bi u okviru tog aranžmana biti operatori Luke\n03.06.2016 u 12:14\nVučić: Imamo samo jednu agendu, proreformsku i proevropsku\nMandatar za sastav vlade Srbije Aleksandar Vučić izjavio je da su „stubovi novog vladinog programa ekonomija i bolji životni standard, puna politička stabilnost, kako u zemlji tako i u regionu, reforma pravosudnog sistema, borba protiv korupcije i kriminala, kao i bolje obrazovanje i zdravstvena zaštita”. „Pred nama su važne godine i privredni rast će ove godine dostići 2,3 odsto. Imaćemo snage za to”, istakao je Vučić u intervjuu koji je dao za magazin „Diplomatija i trgovina” (Diplomacy & Commerce). On je rekao da program, koji je pripremio, naglašava područja u kojima su potrebna značajna poboljšanja da bi Srbija postala moderna i organizovana zemlja. Zamoljen da objasni kako se ti ciljevi uklapaju u širu agendu Srbije u pogledu procesa integracije u EU, Vučić naglašava: „Vlada\n03.06.2016 u 09:14\nSvetska banka: Prvo zakon o platama i manji broj radnika,pa 75 miliona dolara\nStručnjak Svetske banke u Beogradu Srđan Svirčev izjavio je danas da će 75 miliona dolara, koje je banka odobrila Srbiji za podršku reformi javne administracije i državnih finansija, vlada moći da povuče kad ostvari konkretne ciljeve - sprovođenje zakona o platama u javnom sektoru i smanjenje broja zaposlenih, jaču kontrolu trošenja novca i centralizovane javne nabavke. Svirčev je, gostujući u Dnevniku RTS-a, precizirao da postoje četiri cilja koja Srbija mora da dostigne. „Prvi je vezan za sprovođenje zakona o platama u javnom sektoru, drugi za smanjenje broja zaposlenih, zatim pojačana kontrola trošenja sredstava i unapređivanje javnih nabavki kroz centralizovanu nabavku”, rekao je Svirčev. Kao rok za usklađivanje plata u javnom sektoru, to jest uvođenje platnih razreda, naveo je da je


Podešavanje biblioteke tako da zahteva odjavljivanje datoteka - SharePoint\nSharePoint Online SharePoint Server 2016 SharePoint Foundation 2013 SharePoint Server 2013 Enterprise SharePoint Server 2013 SharePoint Online kojim upravlja 21Vianet SharePoint Online Small Business Još... Manje\nJedan način da biste kontrolisali saradnja na dokumentima je da zahteva odjavljivanje datoteka, posebno kad više korisnici imaju pristup biblioteci. Ako je biblioteka odjavljivanje obavezno, druge osobe ne mogu da ga zameniti. Međutim, pokrenete rizik od sprečava druge osobe da vide najnovije promene ili da unose promene sami. Ako drugi treba da rade na dokumentu je važno da datoteke su prijavljene nazad brzo.\nNapomena: Nemojte da konfigurišete biblioteku lokacije da zahteva odjavljivanje ako osobe planiraju da sarađuju na kreiranju dokumenata u biblioteci. Osobe ne mogu istovremeno da rade na dokumentima kada je odjavljivanje uključeno.\nZahtevanje odjavljivanja datoteka za uređivanje\nNapomena: Samo osobe koje imaju dozvole „Puna kontrola“ ili „Dizajn“ mogu podešavati biblioteke zahtevaju odjavljivanje datoteka.\nIdite do biblioteke koje nameravate da radite u.\nKliknite na dugme postavke , Postavke biblioteke.\nPostavke biblioteke , u grupi postavke.\nNa stranici postavki, u okviru Opšte postavke izaberite stavku Postavke za kreiranje verzija.\nU odeljku Zahtevaj odjavljivanje , u okviru dokumenti budu proverene pre njihovog uređivanja?, kliknite na dugme da.\nKliknite na dugme U redu da biste sačuvali postavke i vratili se na stranicu Postavke biblioteke.\nŠta se događa kada je potrebno odjavljivanje u biblioteci?\nAko uradite ovo...\nŠta se dešava se sledeće …\nKreiranje ili dodavanje datoteke u biblioteku\nDatoteka se automatski odjavljuje za vas kada izaberete stavku Uredi. Okvir poruke vas obaveštava da ćete odjaviti datoteku i nudi vam mogućnost da je uredite u lokalnoj fascikli sa radnim verzijama.\nNakon odjavljivanja, ikone datoteke je prekriven zeleni, okrenutu nadole koja pokazuje strelicu koja pokazuje da je sada odjavljivanja. Niko ne možete da promenite datoteku, a niko ne može da vidi promene, dok je odjavljena.\nMeđutim, možete saznati kod koga je datoteka tako što ćete zadržati pokazivač iznad ikone datoteke. Ime osobe koja je odjavila datoteku prikazuje se u opisu alatke. Zatim, možete da kontaktirate tog pojedinca da biste zahtevali prijavljivanje datoteke ako vam je hitno potrebna.


12 May 2022, 11:36 Beograd rts Elena Marjanović\nPredsednik Srbije Aleksandar Vučić rekao je da je dobio zvaničnu informaciju da je Priština podnela zahtev za prijem u Savet Evrope. Mentori Prištine su mnogo jači, ovu igru vode ključne zapadne zemlje, a mi smo mala slobodarska zemlja koja čuva svoj suverenitet i pravo na svoje odlučivanje, poručio je Vučić. Najavio je za sutra u 11 časova sednicu Saveta za nacionalnu bezbednost.\nAleksandar Vučić, koji je u Beogradu otvorio je Sajam automobila, izjavio je da je ministarka spoljnih poslova i dijaspore privremenih prištinskih institucija Donika Gervala predala i zvaničan zahtev za ulazak Prištine u Savet Evrope i ocenio da je time Priština srušila još jedan sporazum koji su potpisali, a to je Vašingtonski sporazum.\nPodsetio je da su 10 godina gazili Briselski sporazum, a sada su brutalno pogazili i Vašingtonski sporazum i Rezoluciju 1244.\nNajavio tim povodom za sutra u 11 časova sednicu Saveta za nacionalnu bezbednost.\n"Mentori Prištine su mnogo jači, ovu igru vode ključne zapadne zemlje, a mi smo mala slobodarska zemlja koja čuva svoj suverenitet i pravo na svoje odlučivanje", poručio je predsednik.\nNaglasio je da nema povlačenja i predaje pred ucenama. "Oni će sve da urade da priznamo nezavisnost takozvanog Kosova, a na nama je da čuvamo svoju zemlju", poručio je predsednik.\nNaveo je i da je Priština dobila podršku SAD za ulazak u Partnerstvo za mir, ali da to sve njima ne vredi previše ukoliko ne dobiju od Srbije zeleno svetlo.\n"Ovo ima dodatni efekat na odnose u regionu, kome je to potrebno i ko je Prištinu nagovorio da podnese ovu inicijativu, naš odgovor mora da bude pametan i miran, da sačuvamo stabilnost", rekao je Vučić.


Ocene Karle Del Ponte iznimno važne za sporazum Srbije sa Evropskom unijom\nEvropska komisija je u redovnom kontaktu sa glavnom haškom tužiteljicom, Karlom del Ponte čije će mišljenje, ponovljeno je u Briselu, biti od velike važnosti uskoro kada evropski komesar za proširenje,\nOli Ren, bude donosio odluku o parafiranju Sporazuma o stabilizaciji i pridruživanju sa Srbijom.\nU toku su "završni radovi" Evropske komisije na godišnjem izvještaju o napretku Srbije prema evropskim institucijama, posao do čijeg završetka evropski komesar za proširenje, Oli Ren, namjerava da stekne punu sliku o tome koliko Beograd radi na ispunjavanju pune saradnje sa Hagom, koja je postavljena kao ključni uslov zaključenju Sporazuma o stabilizaciji i pridruživanju sa Srbijom.\nSa tim su ciljem i njegovi kontakti sa glavnom haškom tužiteljicom, Karlom del Ponte, kontakti koje potvrdjuje i komersarova portparolka, Kristina Nađ:\n" Mogu da potvrdim da je komesar Rehn bio u kontaktu sa gospodjom Del Ponte nakon njene posjete Beogradu- razgovarali su telefonski i sporazumjeli su se da ponovo kontaktiraju zbog novih informacija jer Komisija će da objavi godišnji izvještaj o progresu zemlje, izvještaj gdje će komesar Ren da iznese i mišljenje o ostvarenju pune saradnje Beograda sa Hagom".\nPonovljeno je kako komesar u odluci o parafiranju Sporazuma sa Srbijom ne mora da konsultuje zemlje članice niti Savjet ministara EU, ali i to da će pri donošenju odluke ocjena iz Haga o stepenu saradnje imati iznimnu težinu.\nPredstavnicimaa Evropske komisije je postavljeno i pitanje konačnog evropskog stava kada je riječ o procesu odredjivanja kosovske budućnosti - stava, koji po nekom izvještačima iz Brisela, nije dovoljno jasan. Portparol Evropske komisije, Amadeu Altafaj kaže:\n"Predsjednik Komisije je izjavio da u procesu u kojem smo, kao Evropske unija, uključeni preko našeg predstavnika, kakko bi smo došli do rješenja konačnog kosovskog statusa. Odluka o tome je , prije svega, u odgovornosti dvije strane i članova Trojke koji im u tome pomažu. Naš stav je, dakle, jasan- postoji aktuelni proces, postoji krajnji rok u decembru. Mi smo dio tog procesa i ne spekulišemo oko njegovog rezultata".


Sastanak francusko-srpske radne grupe u oblasti poljoprivrede - La France en Serbie\nNaslovna strana > Arhiva > Francuska u Srbiji > Udruzenja > Sastanak francusko-srpske radne grupe u oblasti poljoprivrede\nPredstavnici francuskog i srpskog Ministarstva poljoprivrede su se susreli 5. februara kako bi napravili bilans bilateralnog sporazuma koji je potpisan u martu 2012, a koji ima za cilj da se ojača bilateralna saradnja u okviru približavanja Srbije Evropskoj uniji.\nDržavni sekretar, g. Danilo Golubović, je održao pozdravni govor prilikom ovog sastanka i zahvalio se Francuskoj na uspostavljanju brojnih aktivnosti saradnje koje jačaju pripreme Srbije za Zajedničku poljoprivrednu politiku. Ambasador Francuske, gđa Kristin Moro, je podsetila na značaj francuskih investicija u oblasti poljoprivrede i prehrambene proizvodnje i pozvala na jačanje dijaloga kako bi se poboljšala poslovna klima u ovom sektoru.\nPrilikom veoma bogate razmene mišljenja koja je usledila, predstavnici francuskog Ministarstva poljoprivrede su iznova potvrdili da su raspoloženi da podrže srpske kolege prilikom uspostavljanja zakonodavnog okvira i potrebnih struktura za preuzimanje i primenu pravnih tekovina EU.\nNa marginama ovog sastanka, otvoreni su tehnički razgovori kako bi se razvile ekonomske razmene, a parafirani su i sanitarni sertifikati koji olakšavaju razmenu proizvoda životinjskog porekla između Francuske i Srbije.


Veličanstvena „Rok opera“ u Sava centru – Lepe Vesti\nVeličanstvena „Rok opera“ u Sava centru\nRok opera (foto: Emir Memedovski)\nPravi muzički spektakl očekuje nas 27. novembra u Sava centru. Program pod nazivom „Rok opera“ organizuje se u saradnji Novosadskog Big Benda i Hora i Orkestra Opere Srpskog narodnog pozorišta.\nObjavio urednik Dana Oct 20, 2018\nNa programu koncerta zastupljeno je 20 antologijskih muzičkih hitova rok grupa čija su imena uvrštena u enciklopedije svetske i domaće muzičke scene 20. veka.\nSama pomisao da 120 izvođača izvodi muziku grupa Led Zeppelin, Deep Purple, Queen, The Beatles, Pink Floyd, Van Halen, The Doors, Europe i drugih svetskih grupa i muzičara ostavlja utisak da se radi o još neviđenom muzičkom spektaklu na našim prostorima.\nU spoju muzičkih žanrova roka, džeza i opere, a u interpretaciji Novosadskog Big Benda i Hora i Orkestra Opere SNP-a, publici će biti predstavljen još jedan ekskluzivni koncertni program.\nDirigent i autor muzičkih aranžmana je Fedor Vrtačnik, umetnički rukovodilac Novosadskog Big Benda. Kao vokalni solisti nastupaju Danka Adamov, Renata Starović Petošević, Dragana Keler, Zoran Šandorov, Nikola Mijić, članovi Hora Opere SNP-a…\nKako sami muzičari ističu, biće ovo jedinstvena prilika da publika, bilo da su u pitanju generacije koje i danas čuvaju ploče kao relikviju ili su to nove generacije koje muziku upoznaju preko internet, zajedno sa izvođačima peva hitove omiljenih i poznatih hitova.\nKarte su u prodaji na blagajni Sava centra i prodajnim mestima Eventima.


Onlajn GRID20 naučni simpozijum od 12. do 14. novembra - oradio.rs\nOnlajn GRID20 naučni simpozijum od 12. do 14. novembra\nDeseti GRID20 naučni simpozijum, koji nastavlja razmenu stručnih saznanja među naučnim radnicima, istraživačima i stručnjacima iz grafičke industrije u Srbiji i inostranstvu, biće održan online od 12. do 14. novembra.\nKako najavljuju organizatori, na konferenciji će biti predstavljena naučno-istraživačka dostignuća iz oblasti štampe, grafičkih materijala, papira, ambalaže, inovacija u oblasti obrazovanja, novih tehnologija, digitalnih medija, dizajna i tipografije. Naučna izlaganja biće posvećaena i digitalnoj štampi, web dizajnu, industriji kompjuterskih igara, kao i digitalnim poster prezentacijama.\nNa trodnevnom simpozijumu će biti predstavljena 83 naučna rada koji su rezultat saradnje velikog broja autora iz 21 zemlje, među kojima su SAD, Kanada, Nemačka, Rusija, Italija, Francuska, Hrvatska, BiH, Srbija i druge.\nOvaj međunarodni simpozijum, kao i sve dosadašnje, organizuje Departman za grafičko inženjerstvo i dizajn Fakulteta tehničkih nauka u Novom Sadu.\nDetaljan program simpozijuma pogledajte na www.grid.uns.ac.rs.


MF otvorilo telefonsku liniju za informacije o hitnom paketu • RTK\nMF otvorilo telefonsku liniju za informacije o hitnom paketu\nMinistarstvo finansija Kosova i transfera otvorilo je besplatni telefonski broj 080044440 radi informisanja pojedinaca/biznisa o statusu njihove aplikacije i centralizovanju informacija i zahteva u vezi sa hitnim paketom kosovske vlade. Pozivi se primaju od ponedeljka do petka, tokom radnog vremena od 8 do 16 časova, saopštili su iz ovog ministarstva.\nUjedno je otvorena i e-mail adresa [email protected] za primanje zvaničnih žalbi podnosioca aplikacija (poslodavci, zakupci i pojedinci u slučaju mere 15), a kojima je možda odbijen zahtev.\nOve žalbe će razmotriti komisija drugog nivoa nakon razmatranja svih aplikacija od strane trenutne komisije.\nKrajni rok za podnošenje žalbi je 15. jun.\nPodsetimo, kako je saopštila Pošta Kosova, a preneli prištinski mediji, juče je počela isplata mere 15 iz hitnog fiskalnog paketa kosovske vlade za 5.559 korisnika, nakon provere dela aplikacija i njihovog odobrenja.\nIz ministarstva finansija i transfera obaveštavaju podnosioce zahteva za meru 15 da intenzivno rade i na preispitivanju i ostalih prijava i da se plaćanja kontinuirano vrše.\nZa one korisnike koji su obavešteni telefonom, podizanje sredstava vrše se preko Pošte Kosova, kontinuirano i u vreme kada nema mnogo poseta ili kretanja, a u cilju sprečavanja širenja COVID-19.\nTakođe, apeluju na sve da prilikom podizanja sredstava moraju da poštuju socijalnu distancu i zaštitne mere, a u skladu sa preporukama kosovskog Instituta za javno zdravlje.\nOvim paketom, između ostalog, predviđena je isplata mesečne pomoći u iznosu od 130 evra građanima koji žive u teškim socijalnim uslovima, koji su registrovani kao nezaposleni u nadležnoj instituciji i koji nisu korisnici bilo kog mesečnog dohotka iz kosovskog budžeta\nUjedno, juče je Trezor Kosova izvršio isplatu svih penzijskih i socijalnih šema za preko 310 hiljada korisnika, saopšteno je iz ovog ministarstva.


Vesić je novinarima u Beogradu rekao da je u toku izrada studije koju radi Saobraćajni fakultet koja bi trebalo da definiše šta će Grad tražiti od partnera koji će raditi naplatu karata.\n- Studija bi trebalo da bude gotova krajem maja i da definiše šta ćemo tražiti od partnera koji bude pobedio na tenderu koji će biti raspisan odmah posle završetka ove studije, odnosno krajem maja ili početkom juna - rekao je Vesić.\nUgovor Grada Beograda sa konzorcijumom na čijem se čelu nalazi firma "Apeks", koja je osmislila Busplus sistem naplate karata, ističe krajem septembra, a Vesić kaže da će do tada biti izabran partner sa kojim će Grad nastaviti da radi.\n- Iza sebe imamo desetogodišnje iskustvo. Znamo šta mozemo da tražimo i šta možemo da promenimo, tako da će ti uslovi biti drugačiji od onih pre desetak godina - naveo je Vesić.\nPozvao je kompanije da u što većem broju učestvuju na tenderu i dodao je da siguran da će biti izabrana najbolja ponuda.\nIako će i pored uvođenja policijskog časa, gradski prevoz nastaviti da saobraća prestoničkim ulicama po subotnjem redu vožnje i u naredna dva dana, stvari drugačije stoje kada su u pitanju taksisti.


Santoš: "Nema favorita, šanse su 50:50" - Sportske.net\nSantoš: "Nema favorita, šanse su 50:50"\nSelektor fudbalske reprezentacije Portugala Fernando Santoš rekao je danas da nema favorita u predstojećem duelu njegove ekipe i selekcije Poljske u četvrtfinalu Evropskog prvenstva i dodao da obe ekipe imaju podjednake šanse.\n"Poljska je veoma jak tim, igraju na veoma visokom nivou. Siguran sam da će to biti veoma težak meč", rekao je Santoš.\nFudbaleri Portugala i Poljske sutra igraju meč četvrtfinala Evropskog prvenstva. Meč se igra od 21.00 u Marseju.\n"Dok sam vodio Grčku igrao sam protiv Portugala pre četiri godine i sećam se toga veoma jasno. Jakub Blaščikovski, Robert Levandovski i još nekoliko igrača iz tog tima je još tu, napredovali su od tada. Naravno, sutrašnja utakmica nema veze sa tom iz 2012. Biće to meč dve ekipe koje žele da prodju u polufinale. Poljska veruje da će proći, mi verujemo da ćemo proći. Nema favorita, šanse su 50:50", rekao je Santoš.\nSelektor Portugala je naveo da veruje u svoj tim.\n"Imam 23 igrača u veoma dobroj formi. Moj tim je veoma motivisan. Oni znaju šta žele, vrlo su odlučni, hrabri i ja verujem u njih", rekao je Santoš.


Ukloniti pravne barijere u građevinarstvu\nBANJALUKA – RS treba da ukloni sve pravne barijere kako bi investitorima koji žele da grade na ovim prostorima olakšala dobijanje građevinskih i upotrebnih dozvola i drugih lokacijskih pretpostavki, rekla je ministar za prostorno uređenje, građevinarstvo i ekologiju RS Srebrenka Golić.\nTehnička regulativa za otklanjanje izvoznih barijera\nBANJALUKA – Donošenje tehničke regulative za utvrđivanje sistema ocjenjivanja usaglašenosti domaćih proizvoda sa regulativom EU otkloniće tehničke barijere izvozu i ojačati konkurentnost domaćih proizvoda, rekla je načelnik Odjeljenja za evropske integracije u Ministarstvu za ekonomske odnose i regionalnu saradnju Republike Srpske Nataša Žugić.\nFond PIO RS sve teže održava redovnost penzija\nBANJALUKA – Iako je Vlada RS u ovom mjesecu Fondu PIO RS uplatila 50.000 KM više nego u prethodnom, Fond nema novca za isplatu penzija, zbog čega će oko 57.000 ili četvrtina svih penzionera novac primiti sa zakašnjenjem od osam dana.\nSrbija poslovno spojila dva Energoinvesta\nSARAJEVO – Sarajevski “Energoinvest” i “Energoinvest – Rasklopa oprema” iz Istočnog Sarajeva potpisali su danas sa “Elekroprivredom Srbije” ugovore o poslovnoj saradnji, kojima obnavljaju poslovne veze iz vremena bivše Jugoslavije.\nIntenzivira se istraživanje naftnih ležišta u RS\nBANJALUKA – Vlada RS utvrdila je danas javni interes za dodjelu koncesije za istraživanje i korištenje sirove nafte i gasa na cijeloj teritoriji RS banjalučkom “Jadran – Naftagasu”, kćerki firmi ruskih energetski giganata “Gazpromnefta” i “Zarubezhnefta”.\nCilj ERS očuvanje najniže cijene struje u regionu\nTREBINJE – Jedan od ciljeva Elektroprivrede Republike Srpske jeste da se sačuva najniža cijena struje u regionu, rekla je direktor ERS-a Branislava Milekić.\nBiH najnekonkurentnija u Evropi u ICT sektoru\nBANJALUKA – BiH je ostala prikovana za evropsko dno po konkurentnosti u oblasti informacionih i komunikacionih tehnologija (ICT), pokazalo je novo istraživanje Svjetskog ekonomskog foruma.\nDepoziti u bankama lani pali za devet odsto\nBANJALUKA – Depoziti kao osnovni izvor finansijskog poslovanja u bankama RS na kraju prošle godine imali su učešće od 70 odsto i iskazali su stopu pada od devet odsto u odnosu na kraj 2009. godine, navodi se u izvještaju Agencije za bankarstvo RS.\nUsvojen Nacrt strategije razvoja MSP do 2013.\nBANJALUKA – Narodna skupština RS usvojila je danas Nacrt strategije razvoja malih i srednjih preduzeća i preduzetništava u RS od 2011. do 2013. godine, čiji je cilj unapređenje poslovnog ambijenta i povećanje konkurentnosti domaće privrede na evropskom i svjetskom tržištu.\nUskoro prve garancije za kredite\nBANJALUKA – Uslove konkursa Garantnog fonda Republike Srpske, koji će izdavati garancije poslovnim bankama u ime tražioca kredita, ispunilo je devet komercijalnih banaka iz RS, Investiciono-razvojna banka te Mikrofin osiguranje Banja Luka.


Radio-televizija Srbije 16. septembra 2020. 10:10\nZoran Radojičić je najavio da će se u toku Evropske nedelje mobilnosti, koja će se održati od 16. do 22. septembra, promovisati biciklističke staze u koje je, kako kaže, Grad Beograd dosta uložio poslednjih godina.\n"Imamo biciklističku stazu u Nemanjinoj ulici od 900 metara koja povezuje Slaviju sa Savskim trgom, a šire povezuje čak Autokomandu sa izlazom na reke prema Adi, sa druge strane prema 25. maju. Takođe, prethodnih dana je puštena u funkciju staza na Novom Beogradu između Bulevara Mihajla Pupina i Brankovog mosta tj ulice Milentija Popovića. Dugačka je 650 metara", objašnjava Radojičić.\nObe deonice, dodao je gradonačelnik, veoma su značajne jer upotpunjuju mrežu biciklističkih staza u gradu kako bi bila što funkcionalnija.\nIstiče da je važno da Grad nastavi da ulaže u infrastrukturu, pre svega u pešačke zone i spajanje biciklističkih staza.\n"Imamo 100 kilometara biciklističkih staza, naš cilj je da u Beogradu za pet godina ih bude još 200 kilometara, ali vrlo je važno da budu tako uvezane da budu funkcionalne", objašnjava Radojičić.\nDodaje da u ovom trenutku 25 odsto u ukupnom saobraćaju učestvuju pešaci i biciklisti.\n"Kada gledamo distance koje se prelaze u Beogradu pre svega kada se ide na posao ima prostora da još 40 odsto ljudi na taj način se transportuje sa jednog mesta na drugo", ocenjuje gradonačelnik i apeluje na vozače motornih vozila da u saobraćaju vode računa o biciklistima.\n"Kada pričamo o biciklističkim stazama vrlo je važno naglasiti bezbednost u saobraćaju i svest svih vozača motornih vozila da vode računa o biciklistima tako da je to uz infrastrukturu jedno od vrlo važnih tema za sve nas", objašnjava Radojičić.\nUrbana mobilnost izuzetno je važna tema za nas, kaže gradonačelnik za RTS.\n"To u stvari znači da favorizujemo pešačenje i biciklizam u odnosu na druge načine transporta. Pravljenje infrastrukture za to je izuzetno važno i mi na tome radimo i to jeste naš dugoročni cilj. Imamo planove, imamo akcione planove, strategiju u tom pravcu i to je jedna od važnih i stalnih tema za sve nas", ističe Radojičić.\nNavodi da se retko mogu videti dve osobe u automobilu.\n"Prosečna zauzetost mesta u automobilima je 1,2,. Znači da retko imate dve osobe u autu. To je potencijal da se ti ljudi danas, sutra uz razvoj infrastrukture o kojoj vodimo računa odluče za pešačenje ili vožnju biciklom", navodi gradonačelnik.\nPoziva Beograđane da učestvuju u aktivnostima koje je Grad organizovao u okviru Evropske nedelje mobilnosti tokom koje se skreće pažnja na važnost nemotorizovanih vidova prevoza u urbanim sredinama.\n"Važno je da svi mi, koji u Beogradu živimo, menjamo naše navike i učvrstimo zdravije i ekološki bolje načine kretanja, pre svega pešačenje i vožnju bicikla", poručio je Radojičić.


Tončev: Ne postoje struje u Zvezdi – Nadlanu.com\nTončev: Ne postoje struje u Zvezdi\nPotpredsednik Crvene zvezde Ivica Tončev demantovao je danas podele u tom fudbalskom klubu, rekavši novinarima da ne postoje struje, kao i da će on napustiti crveno-bele ako ode predsednik Dragan Džajić.\n„Želim energično da demantujem da postoje struje u Zvezdi, kao i priče da smo (potpredsednik Slaviša) Kokeza i ja na jednoj, a predsednik Džajić na drugoj strani. Takve struje i takvi sukobi u Crvenoj zvezdi ne postoje“, rekao je Tončev na stadionu.\nTončev i Kokeza su se danas na stadionu sastali sa Džajićem, posle čega je usledio demanti pisanja medija proteklih dana.\n„Na Džajićev predlog smo u klub došli i Kokeza i ja. Odlaskom Džajića idemo i Kokeza i ja. Svima je cilj da Crvena zvezda bude što bolja i što jača. Ako ne možemo to da radimo, odlaskom Džajića odlazimo i mi iz Crvene zvezde. Između nas i predednika ne postoje nikakvi nesporazumi to energično tvrdim“, rekao je Tončev.\nOn je novinarima kazao da su sukobi u Upravnom odboru izbijali zbog želje da se to telo proširi.\n„Kada smo davali izjave kako postoje sukobi i kako je neophodno da dođe do promena, mislili smo na popunjavanje Upravnog odbora. Tamo je trenutno 16 članova, a predviđeno je da nas ima 19“, rekao je Tončev.\nfk crvena zvezdafudbalivica ton?ev


Han i Brnabić: Moguće otvaranje novih poglavlja do kraja godine, ali je kvalitet važniji od ...\nHan i Brnabić: Moguće otvaranje novih poglavlja do kraja godine, ali je kvalitet važniji od …\nBeta 15. septembra 2017. 15:10\nEvropski komesar za susedsku politiku i pregovore o proširenju Johanes Han i premijerka Srbije Ana Brnabić saglasili su se danas u Beogradu da je Srbija da bi do kraja godine mogla da budu otvorena dodatna poglavlja u pristupnim pregovorima, ali i da je „važniji kvalitet od brzine“.\n„Ostvaren je napredak u već otvorenim poglavljima, posebno poglavljima 23 i 24 (vladavina prava) i uveren sam da bi dodatna poglavlja mogla da budu otvorena do kraja godine. Zatvaranje poglavlja je već druga priča“, rekao je Han na konferenciji za novinare posle razgovora s Anom Brnabić.\nUpitan za komentar povodom ocene predsednika Evropske komisije Žan-Kloda Junkera da bi Srbija mogla da pristupi EU 2025. godine, Han je rekao da to znači da bi pregovori o pristupanju teebalo da budu završeni do 2023. godine jer period izmedju dva koraka uglavnom traje oko dve godine.\nOn je ocenio da je „po otvaranju prvog poglavlja došlo do investicionog buma“ i da su kompanije „počele da hrle u Srbiju“, dodajući da je Srbija „dobro napredovala“, ali da je „kvalitet važniji od brzine“.\n„Svake godine obezbedjujemo 200 miliona grantova (u evrima) i to vidimo kao investiciju za razvoj zemlje, ali i unapredjenje situacije u regionu“, rekao je evropski komesar.\nBrnabić je rekla da Srbija nije obeshrabrena ocenom da bi mogla da pristupi EU tek 2025. godine, jer su, kako je navela, evrointegracije pre svega važne gradjana Srbije i sprske privrede.\n„Bilo bi odlično da znamo datum ulaska, ali je to manje važno od toga da iskreno i suštinski sprovodimo reforme. Postoje tri stuba puta ka EU: ekonomsko jačanje, reforma javne uprave i vladavina prava zbog efikasnjeg sudstva“, rekla je Ana Brnabić.\nPremijerka je istakla da je pridruživanje EU strateški cilj i jedan od najvažnijih prioriteta Srbije.\nBrnabić je najavila i da će otići u svoju prvu zvaničnu posetu Briselu 10. i 11. oktobra kada će sa zvaničnicima Evropske unije razgovarati o daljim koracima na putu evropskih integracija.\nBrnabić je izjavila da Srbija ostaje otvorena i posvećena dijalogu s Kosovom i da je dobro što je uz podršku EU dijalog podignut na nivo predsednika jer omogućava brži i efikasniji dijalog.\nUpitan da za komentar o privodjenju radnika Crvenog krsta na Kosovu i zbog čega EU ne reaguje, Han je rekao da upravo to zavisi od dijaloga i dodao da je ponekad efikasnije rešavati probleme „tihom diplomatijom“.\nNa pitanje novinara o navodima hrvatske Sigurnosno-obaveštajne agencija (SOA) da postoji pretnja za bezbednost gradjana u Evropi, ali ekstremizma u jugoistočnom susedstvu, Han je rekao da „nije upoznat sa brojkama“, ali da to jeste problem.“Ministri spoljnih poslova zemalja EU razgovarali su sa kolegama iz zemalja kandidata o saradnji. Postoje pristupni fondovi namenjeni rešavanju tih pitanja. Bezbednost nije pitanje samo EU i regiona, već šire pitanje“, rekao je evropski komesar.\nDodao je da „to nije nešto što će nestati narednih godina“.\nPremijerka Srbije je kazala da je to pokazatelj da je Zapadni Balkan važan za EU, ali i da je EU važna za taj region.


Otvorena Кonzularna kancelarija GК R. Srbije u Mostaru sa sedištem u Drvaru | Управа за сарадњу с дијаспором и Србима у региону\nHome>>>Aktuelno>>>Otvorena Кonzularna kancelarija GК R. Srbije u Mostaru sa sedištem u Drvaru\n19. april 2019.\tAktuelno, Region, Насловна @lat, Новости @lat 78 Views\nKonzularnu kancelariju Generalnog konzulata Republike Srbije u Mostaru sa sedištem u Drvaru svečano je otvorio generalni sekretar Ministarstva spoljnih poslova Veljko Odalović 16. aprila 2019. godine.\nTim povodom, organizovan je svečani prijem na kojem se u ime MSP R. Srsbije obratio generalni sekretar Veljko Odalović, navodeći da je otvaranje Konzularne kancelarije u Drvaru dokaz da je prisustvo Srbije u ovoj opštini najdirektnija veza i spona matice sa srpskim narodom koji živi na tom prostoru, a da je glavna poruka koja se šalje otvaranjem ove kancelarije da je Srbija sa srpskim narodom sa tog područja. Veljko Odalović je naveo da će Konzularna kancelarija u Drvaru, osim administartivnih poslova, što je u osnovi njenog posla, služiti i za ekonomsku, kulturnu i svaku drugu saradnju Srbije sa srpskim narodom.\nAmbasador R. Srbije u BiH, A. Đorđević je obraćajući se prisutnima rekao da će osim lakšeg obavljanja administrativnih poslova, Konzularna kancelarija u Drvaru biti u funkciji povezivanja Srba koji žive u BiH sa maticom Srbijom. „Mi ćemo se na svaki mogući način turditi da pomognemo, pre svega u kulturnom, ekonomskom, a zatim i u svakom drugom smislu“, rekao je ambasador A. Đorđević.\nNačelnica opštine Drvar, Dušica Runić je poručila da je otvaranje ove Kancelarije još jedan od dokaza da je ostanak i opstanak srpskog naroda na ovom području zagarantovan. Ona je dodala da je ponosna što je Drvar kao najzapadnija i najbrojnija srpska povratnička opština od danas i zvanično mesto okupljanja srpskog naroda. „Otvaranje konzulata u našoj opštini dokaz je da nismo i nećemo biti zaboravljeni. Ovo je dokaz da će opstanak i ostanak srpskog naroda na ovim prostorima biti moguć. Ostaćemo i opstaćemo ovde zajedno rame uz rame sa Srpskom i Srbijom“, izjavila je načelnica Drvara.\nSvečanom otvaranju Konzularne kancelarije su prisustvovali i konzuli R. Srbije iz Banja Luke i Trebinja, diplomate iz Ambasade R. Srbije u Sarajevu, predstvanici Kancelarije OEBS u Drvaru, ministri i poslanici u Kantonu 10, načelnici opština Drvar, Bosansko Grahovo, Glamoč, Bosnaski Petrovac, Istočni Drvar i Drinić, predstavnici srpske pravoslavne crkve, generalni direktor M:tel a.d. Banja Luka, direktori javnih ustanova iz Drvara, predstavnici srpskih udruženja iz Drvara, medijskih kuća, društveno-političkog života i građani Drvara.\nNa početku svečanog prijema, goste je u u ime GK R. Srbije u Mostaru pozdravila Marija Bakoč, konzul-žeran u GK RS u Mostaru, nakon čega su intonirane himne BiH i R. Srbije. Na svečanom prijemu je nastupio etno ansabl „Uspomene“ iz Drvara, koji je izveo dve narodne pesme.\nPrevious Osnovan ogranak Vukove zadužbine u Vukovaru\nNext Promocija knjige ,,Učimo ćirilicu“


Auto osiguranje - “Serena” vozi sama\n“Nisan” je saopštio da će nova “serena”, čija prodaja u Japanu počinje ovih dana, biti opremljena “Nisanovom” tehnologijom za autonomnu vožnju ProPILOT.\n“Nisan” je saopštio da će nova “serena”, čija prodaja u Japanu počinje ovih dana, biti opremljena “Nisanovom” tehnologijom za autonomnu vožnju ProPILOT, koja će osigurati bezbrižnu i udobnu vožnju auto-putem.\nOvo je revolucionarna tehnologija za autonomnu vožnju osmišljena za upotrebu u vožnji jednom trakom. “Nisan” je prvi japanski proizvođač automobila koji uvodi potpuno automatsku kombinaciju upravljanja, ubrzavanja i kočenja, što će vozačima olakšati vožnju u gustom saobraćaju i duga putovanja.\nPomoću napredne tehnologije za obradu slike, sistem ProPILOT prati situaciju na putu i u saobraćaju kao i precizno i prirodno upravljanje vozilom. Tehnologija je jednostavna za upotrebu zahvaljujući prekidaču na upravljaču koji vozaču omogućava jednostavno uključivanje i isključivanje sistema. Jednostavan i prilagodljiv interfejs sistem ProPILOT sastoji se od ekrana koji prikazuje trenutni status sistema.\nSistem ubrzava, koči i upravlja automobilom na temelju informacija dobijenih od monohromatske kamere opremljene naprednim softverom za obradu slika. Trodimenzionalna kamera sistema brzo i jednostavno prepoznaje vozila ispred i oznake na putu.\nKad je uključen, sistema automatski nadzire udaljenost do vozila ispred pomoću ograničenja brzine koje je odredio vozač (između 30 i 100km/č). Sistem će održavati automobil u sredini saobraćajne trake praćenjem oznaka na putu i kontrolisanim upravljanjem automobilom, čak i u krivinama.\nSistem automatski koči kako bi potpuno zaustavio vozilo. Nakon što se vozilo zaustavi, ostaće na mestu čak i ako vozač ne pritiska papučicu kočnice. Kad proceni da je spreman za nastavak vožnje, sistem se aktivira kad vozač uključi prekidač ili lagano dodirne papučicu gasa.\n“Nisan” sprovodi opsežna istraživanja uslova vožnje u različitim regijama kako bi ProPILOT bio potpuno prilagođen uslovima na tržištima na kojima će se prodavati. Sistem ProPILOT ugrađen u model “serena” za japansko tržište razvijen je za jednostavnu upotrebu na japanskim auto-putevima.\nBUDUĆNOST BEZ ŽRTAVA\n“Nisan” aktivno radi na razvoju pametnih vozila i elektrifikacije vozila kako bi njegove vizije budućnosti vožnje bez emisija i bez nesreća sa smrtnim posledicama postale stvarnost. Pod sloganom “Nisanove pametne tehnologije mobilnosti” sistem ProPILOT promoviše sigurnost i vozačima pruža pouzdanost u skladu sa “Nisanovim” načelom pametne vožnje.\nSistem ProPILOT biće uveden i u vozila za evropsko tržište, uključujući i “kaškai”, sledeće godine. Tehnologija za autonomnu vožnju u više saobraćajnih traka omogućiće automatsko prestrojavanje vozila. Njeno uvođenje planirano je za 2018. Uvođenje sistema za autonomnu vožnju u gradskom okruženju i u raskrsnicama planirano je za 2020. godinu.


Delegacija nemačke privrede u Srbiji (AHK) objavila je poziv srpskim privrednicima za odlazak u Dortmund na poslovne sastanke sa nemačkim privrednicima, po uzoru na one kakvi su već bili organizovani jesenas u Minhenu.\nCilj ovog projekta je da se u okviru jednodnevnog događaja koji će biti održan 9. juna u Dortmundu, odabrane kompanije iz Srbije i ostalih država Zapadnog Balkana sastanu u formatu B2B sastanaka sa nemačkim firmama, zainteresovanim za uspostavljanje poslovnih kontakata sa proizvođačima iz ovog regiona. U fokusu sastanaka sa nemačkim privrednicima naći će se dalatnosti kakve su mašinogradnja, prerada metala, proizvodnja komponenti za autoindustriju i elektroindustrija, prenosi „eKapija“.\nSve informacije o prijavnim obrascima i profilima nemačkih kompanija sa precizno navedenim uslovima koje preduzeća iz regiona treba da ispunjavaju u svom proizvodnom programu kako bi se kvalifikovala za potencijalnu saradnju, nalaze se na internet prezentaciji Delegacije nemačke privrede.\nDelegacija nemačke privrede ovaj projekat organizuje drugu godinu za redom, kako bi se srpskim privrednicima pružila šansa da se predstave, uspostave nove kontakte i prošire svoje poslovanje na nemačkom tržištu. Krajnji rok za dostavljanje prijava zainteresovanih kompanija je 22. april 2016.\nProjekat “Nemačka inicijativa za pronalaženje dobavljača u zemljama zapadnog Balkana” Delegacija nemačke privrede u Srbiji (AHK) sprovodi u saradnji sa nemačkim Udruženjem za upravljanje materijalima, uvoz i logistiku (BME e.V.), uz podršku projekta razvoja privatnog sektora u Srbiji ACCESS, nemačke Organizacije za međunarodnu saradnju GIZ.\nOd MiG na 10/04/2016 / AKTUELNO / Ostavite komentar


Steinmeier: Došlo vrijeme da bh. političari preuzmu odgovornost - Klix.ba\nBiH Steinmeier: Došlo vrijeme da bh. političari preuzmu odgovornost\nSteinmeier: Došlo vrijeme da bh. političari preuzmu odgovornost\n3.7.2006. u 13:10\nNjemačka će od 1. januara naredne godine preuzeti predsjedavanje Evropskom unijom, a BiH računa da u Njemačkoj ima prijatelja, jer su međusobni odnosi izuzetno dobri, izjavio je danas u Sarajevu ministar vanjskih poslova BiH Mladen Ivanić nakon susreta s njemačkim kolegom Frankom Walterom Steinmeierom.\nIvanić je naglasio da je Njemačka puno učinila za BiH, za obnovu zemlje, zatim angažmanom putem OHR-a, nevladinih organizacija, slanjem vojnika, te dodao da veliki broj ljudi iz BiH u Njemačkoj može podstaći širenje prijateljstva i jačanja poslovnih veza između dviju zemalja.\nOn je informirao Steinmeira o tome dokle se došlo u pregovorima o Sporazumu o stabilizaciji i pridruživanju s EU, pri čemu najveći problem predstavlja zastoj u reformi policije.\nŠef bh. diplomatije je iznio stav da političke ličnosti u BiH moraju sjesti što prije, po mogućnosti prije izbora, i postići sporazum o reformi policije.\nSteinmeir, kome je ovo prva službena posjeta BiH, također je kazao kako BiH s Njemačkom ima tradicionalno dobre i prijateljske odnose, pri čemu se nada da će veliki broj izbjeglica koje su tokom rata boravile u Njemačkoj, a kasnije se vratile u BiH, doprinijeti budućem razvoju bilateralnih odnosa.\nNjemački minsitar je osobno uvjeren da odlični odnosi između dviju zemalja predstavljaju dobar temelj za razvijanje saradnje, posebno u oblasti ekonomije.\nIstasknuvši da je vrijeme pred izbore svugdje teško, Steinmeier je kazao kako se nada da će nakon izbora BiH dobiti funkcionalnu vladu, koja će voditi ka napretku, posebno u reformama ustava i policije.\nOn smatra kako je 11 godina nakon Daytona došlo vrijeme da bh. političari preuzmu odgovornost i da se provede odluka o zatvaranju OHR-a.\nKada je u pitanju njemačko preuzimanje predsjedništva Evropske unije, Steinmeier je naglasio da je važno da su pregovori o SAA napredovali i da se u prvoj polovini naredne godine, za vrijeme njemačkog predsjedavanja, napravi taj odlučujući korak.


Stevan Matović na stažiranju u Ministarstvu odbrane | Fakultet za državne i evropske studije\nStevan Matović na stažiranju u Ministarstvu odbrane\nU sklopu saradnje između Ministarstva odbrane i Fakulteta za državne i evropske studije, student treće godine osnovnih studija, Stevan Matović, započeo je sa obavljanjem studentske prakse u sklopu ovog ministarstva.\nStevan je najprije raspoređen u Direktorat za ljudske resurse, gdje je bio u mogućnosti da se upozna sa organizacijom, nadležnostima i načinom rada Direktorata, svakodnevnom komunikacijom koju Direktorat obavlja sa drugim organima državne uprave, ustanovama, nevladinim organizacijama, medijima, te pravnim licima i građanima.\nOsim Direktorata za ljudske resurse, Stevanu je obezbijeđeno i stažiranje u Službi za normativne djelatnosti i evropske integracije, kao i Službi za administrativno-tehničke i pomoćne poslove. U okviru ovih organizacionih jedinica ministarstva, Stevan se na neposredan način upoznao sa pripremom nacrta prijedloga zakona, usklađivanjem opštih i drugih akata sa aktima više pravne snage, načinom obrade podataka i postupanju sa predmetima, te drugim djelatnostima vezanim za kancelarijsko poslovanje.\nStevan Matović će stručnu praksu u Ministarstvu odbrane obaviti u periodu od 2. marta do 31. maja 2015. godine.


Netanjahu: Uništavanje tunela Hezbolaha dok se ne postignu ciljevi\n► Netanjahu: Uništavanje tunela Hezbolaha dok se ne postignu ciljevi\nPremijer Izraela Benjamin Netanjahu najavio je da će se izraelska vojna operacija uništavanja tunela koje je ispod granice s Libanom prokopao Hezbolah "nastaviti dok se ne postignu ciljevi".\n"To nije ograničena operacija, to je široka operacija koja traje", rekao je sinoć Netanjahu u obraćanju javnosti emitovanom preko televizije u štabu izraelske vojske u Tel Avivu, preneli su izraelski mediji.\nNetanjahu je ocenio da je namera ekstremističkog Hezbolaha da se ubaci na izraelsku teritoriju s jednim ciljem" da napadne i ubije nevine" Izraelce, te da su tuneli "deo šire regionalne operacije predvođene Iranom".\nNetanjahu je odmah nakon početka uništavanja tunela rekao da već ima uspeha i da će "ko god pokuša da povredi državu Izrael platiti visoku cenu", te da ta zemlja deluje odlučno i simultano na svim frontovima.\nOperacija je počela na teritoriji Izraela nakon sastanka Netanjahua i državnog sekretara SAD Majka Pompea u Briselu u ponedeljak uveče na kojem se diskutovalo kako da zajednički blokira iranska agresija u Siriji, Iraku i Libanu.\nPoznavaoci prilika napominju da je uništavanje tunela Hezbolaha objavljeno u vreme kada je Netanjahu suočen s predlozima policije da se protiv njega podignu optužnice za mito i da nije oštro odgovorio na pretnju nasilja iz pojasa Gaze.\nČlan Netanjahuove konzervatvine partije Likud i predsedavajući parlamentarnog odbora za unutrašnje poslove Joav Kiš rekao je da je najnovija operacija dokaz da je ono što je shvaćeno kao oklevanje i slabost premijera u odnosu na Gazu na jugu zapravo omogućilo operaciju na severu.


Francuska: Dobrovoljno se prijavilo 30000 lekara da vakciniše građane\nManje od 30.000 liberalnih lekara, uglavnom lekara opšte prakse, dobrovoljno se prijavilo da vakciniše građane u svojim ordinacijama od 25. februara, rekao je ministar zdravlja Francuske, Olivier Veran. Lekari će koristiti polovinu od 550000 doza vakcine AstraZeneca koja je lakša za konzervaciju nego vakcina firme Fajzer.\nPrema Generalnoj direkciji za zdravlje (DGS), 28.844 liberalna lekara opremljena su adekvatnom opremom koja omogućava bezbednu vakcinaciju.\nLekari su imali rok do srede do 23 sata da se jave farmaceutu kako bi sledeće nedelje dobili bočicu sa 10 doza vakcine AstraZeneca. 97% prijavljenih lekara su lekari opšte prakse. Zvaničnici Francuske pozdravljaju ovako veliki odziv lekara kao odličnu vest za nastavak vakcinacije stanovništva u Francuskoj.


Meta-svet na konferenciji CGA Belgrade | Kaleidoskop\nPeto izdanje CGA Belgrade, međunarodne konferencije posvećene kompjuterskoj grafici i umetnosti, održaće se 18. i 19. novembra na besplatnoj online platformi. Vodeći igrači na polju filma i video igara, virtuelni svetovi, NFT umetnička scena, mašinsko učenje i digitalni ljudi su teme kojih će se dotaći gosti ovogodišnje konferencije CGA Belgrade pod sloganom “Embracing Metaversity”.\nOve godine, konferencija svoje goste vodi na put kroz meta-svetove, ispitujući vodeće trendove u kreativnim industriijama. U ovoj misiji će im se pridružiti istaknuti profesionalci iz sveta filma, video igara i tehnologije, uključujući predstavnike globalnih lidera kakvi su Unity Technologies i Autodesk, kao i nekolicine najpoznatijih domaćih gejming studija. Novosadski 3Lateral, perjanica inovacija u okviru giganta Epic Games, iskoristiće ovu priliku da predstavi spektar mogućnosti koje nudi MetaHuman Creator, alatka za kreiranje digitalnih ljudi koja je protekle godine izazvala veliku pažnju na svetskoj sceni.\nSvoje viđenje budućnosti kreativnih industrija predstaviće osnivači američko-srpskog startapa Wonder Dynamics, Nikola Todorović, uspešni supervizor vizuelnih efekata, i Taj Šeridan, holivudski glumac koji je u hit filmu Ready Player One tumačio ulogu Parsifala, jednog od prvih stanovnika meta-sveta. Njihov startap razvija tehnologiju koja uz pomoć veštačke inteligencije i mašinskog učenja planira da demokratizuje industriju vizuelnih efekata i omogući filmskim stvaraocima sa skromnim budžetima da kreiraju efekte poput onih koje trenutno viđamo samo u blokbasterima.\nDa Srbija korača stazom Holivuda pokazaće nam producenti prvog srpskog sci-fi filma koji će na CGA Belgrade predstaviti svoj novi projekat “Deleted”, prvi hibridni film u našoj zemlji. Ovo animirano-igrano ostvarenje razvija se u produkciji Open studija i Mir Media grupe.\n“MetaGarden Sphere 4: Love at the Edge of the Playspace”, Tanja Vujinović, 2020.\nNakon kriptovaluta, NFT revolucija donela je ogromnu promenu na tržištu digitalne umetnosti, a samo u trećem kvartalu ukupna vrednost prodaje premašila je 10 milijardi dolara. Kakvu priliku ovo predstavlja za digitalne kreativce na konferenciji će objasniti Jovan Tišma ispred All.Art, startapa zaslužnog za kreiranje Solsea - platforme za kupoprodaju vrednih NFT tokena baziranih na Solana blokčejnu. Inače, All.Art je još jedan od uspešnih srpskih startapa koji je nedavno osigurao višemilionsku investiciju.\n“CGA Belgrade je jedinstveni događaj koji godinama unazad povezuje kreativnost filmskog i vizuelnog jezika sa najnaprednijim tehnologijama. Protekle dve godine su samo dodatno ubrzale ovu revoluciju, te je nesumnjivo da Srbija ima svoje mesto na evropskoj i svetskoj mapi. Upravo iz tih razloga je postojanje konferencije preko potrebno u ovom trenutku, da na jednom mestu okupimo i omogućimo susret iskusnih profesionalaca koji se bave obrazovanjem i istraživanjem, kao i to da novim kreativnim snagama pružimo prostor da budu na čelu ove kreativne revolucije” - ističu organizatori iz Srpske filmske asocijacije i Crater Training Centra.\nZavršnu diskusiju o karijernom razvoju i budućnosti zanimanja neophodnih u kreativnim industrijama, publika će imati priliku da čuje u petak od vodećih ljudi za razvoj talenata u velikim produkcijskim kuća kakve su Netflix, ILM, DNEG i Framestore.\n“Volume Displacement with Arnold Renderer”, Lee Griggs (Autodesk), 2021.\nZanimljivo je da se konferencija po završetku drugog dana i doslovno seli u metasvet u kojem će se održati zvanična završna žurka u saradnji sa slovenačkim festivalom Kiblix. Naime, žurka pod nazivom Techno AvantGarden startuje u petak, 19. novembra u 19:30, a moći ćete da joj pristupite putem platforme VRChat (ili da je strimujete na sajtu cgabelgrade.com). Muziku će puštati čak četiri DJ-a, što znači da će trajati do kasno u noć, a glavna zvezda žurke biće intermedijalna umetnica Tanja Vujinović sa kojom je CGA proteklog septembra ostvario uspešno gostovanje na novosadskom Kaleidoskopu kulture, kada je više desetina Novosađana dobilo ekskluzivnu priliku da “zakorači” u njen virtuelni svet.\nCGA Belgrade 2021: Embracing Metaversity, međunarodna konferencija kompjuterske grafike i umetnosti, održaće se 18. i 19. novembra u virtuelnom obliku. Interaktivni lajv strim biće dostupan na sajtu cgabelgrade.com sa početkom u 16 časova, oba dana. Učešće na konferenciji je besplatno uz obaveznu registraciju. Kompletan program i detalje o tome kako možete pristupiti konferenciji i žurki zatvaranja pročitajte ovde.\nProgram ovogodišnje CGA Belgrade konferencije podržan je od strane Ministarstva kulture i informisanja Republike Srbije i Ambasade Sjedinjenih Američkih Država. Pored njih, konferenciju su podžale kompanije 3Lateral/Epic Games, Nordeus, Autodesk, Playstudios Europe i Mad Head Games.\nKonferencija CGA Belgrade od 2017. godine okuplja profesionalce iz oblasti kompjuterske grafike, koju čine digitalni umetnici, kreatori video igara, animatori, profesionalci iz filmske, VFX, VR/AR industrije, kao i predstavnici akademske zajednice. CGA Belgrade su udruženim snagama osnovali Srpska filmska asocijacija, Crater Training Center i platforma VFX Serbia.\nSa ciljem da CG zajednica u regionu nastavi da raste, početkom 2020. godine, CGA je deo programa preselio na svoju virtuelnu platformu. Prva online CGA konferencija održana je u zimu 2020, a potom su usledile brojne stručne sesije predvođene iskusnim CG umetnicima iz vodećih srpskih kompanija. Kompletan program CGA je podeljen u tri tematske celine, a to su CGAcademy posvećena edukaciji, CGArts posvećena umetnosti, i CGAlliance koja izučava metode usavršanja poslovanja u kreativnim industrijama.


Baze podataka - CIN\nNa ovoj stranici možete pronaći baze podataka koje sadrže hiljade provjerenih informacija i autentičnih dokumenata koje institucije nastoje sakriti od javnosti. One omogućavaju građanima da se brzo informišu o različitim oblastima, ali i da dođu do podataka kojima često nemaju pristup. Ove baze doprinose transparentnom radu vlasti i javnih organa te sprečavanju korupcije.\nCIN je prvu bazu objavio 2009. godine kada su novinari CIN-a prikupili i analizirali podatke o isplatama naknada za komisijski rad u 41 instituciji na nivou BiH. Od tada smo objavili baze o: javnim nabavkama, dodijeljenim poticajima, finansiranju boračkih organizacija, privilegovanim naknadama političara i funkcionera − „bijelom hljebu“, zaradama advokata po službenoj dužnosti, energopotencijalu u BiH itd. Većina baza sadrži podatke iz perioda u kojem su prikupljani, a neke od njih redovno ažuriramo, poput baza o imovini političara, sudija i tužilaca.


Sudar BMW-a i "pežoa": Dvije osobe teško povrijeđene u saobraćajnoj nesreći | BL Portal\n18. Novembra 2020. 12:08\nDva lica teško su povrijeđena u sudaru automobila BMW i “pežo” u Istočnom Novom Sarajevu, saopšteno je iz Policijske uprave Istočno Sarajevo.\nU saobraćajnoj nezgodi, koja se dogodila juče oko 15.00 časova u Ulici Vuka Karadžića, povrijeđen je vozač “pežoa” iz Istočne Ilidže čiji su inicijali J.D, te suvozač u “be-em-veu”, kojim je upravljao B.S. iz Istočnog Novog Sarajeva.\nUviđaj su izvršili pripadnici Policijske stanice za bezbjednost saobraćaja Istočno Sarajevo, u prisustvu sudskog vještaka, a uz saglasnost tužioca Okružnog javnog tužilaštva u Istočnom Sarajevu.\nTags: BMW, Dvoje povrijeđeno, pežo, saobraćajna nesreća, sudar


Jovanović: Kosovo ne može u UN po modelu SSR-a - Politika - Dnevni list Danas\nPočetna » Politika » Jovanović: Kosovo ne može u UN po modelu SSR-a\nBivši šef diplomatije i jugoslovenski ambasador u Ujedinjenim nacijama o mogućim rešenjima kosovskog pitanja\nJovanović: Kosovo ne može u UN po modelu SSR-a\nM. Stojanović03.03.2018. 08:52\nFoto: Fonet / UN\nRusija, Ukrajina i Belorusija jesu bile članice Ujedinjenih nacija iako su pripadale zajedničkoj državi, Sovjetskom Savezu, ali to nije model da Kosovo postane član UN.\nTo kaže za Danas Vladislav Jovanović, bivši šef diplomatije SRJ i jugoslovenski ambasador u Ujedinjenim nacijama, upitan može li primer nekadašnjih država SSSR da se primeni za rešavanje kosovskog pitanja, budući da se sve češće čuju tvrdnje da će takozvani pravno obavezujući sporazum Beograda i Prištine značiti „davanje zelenog svetla“ Kosovu da dobije „stolicu“ u UN, što ne bi uključivalo i formalno priznanje od strane Beograda.\nNaš sagovornik ističe da su Rusija, Ukrajina i Belorusija primljene u UN 1944. godine jer je Rusija, koja je podnela najveće žrtve u Drugom svetskom ratu i bila najzaslužnija za pobedu nad nacizmom, dobila pravo da ima „tri glasa“ u toj međunarodnoj organizaciji, dodajući da ne postoji paralela sa KiM. „Da bi KiM postalo članica UN potrebno je ili da nas Amerikanci pritisnu ili da se pronađe neko pravedno rešenje za Kosovo u pregovorima Srbije i SAD. Iako se vode Briselski pregovori, EU je samo mlađi partner Amerike, kao i kosovski Albanci koji nisu gospodari svoje sudbine i Amerikancima je u interesu da se pronađe rešenje za Kosovo“, ukazuje on.\n– Moguće je, takođe, i da se Srbiji da nekakva kompenzacija, što bi značilo podelu BIH, ali Dejtonski sporazum je trenutno nedodirljiv, pa bi velike sile trebalo najpre da se dogovore o novoj politici prema Balkanu, odnosno stvaranju „nacionalnih država“, o čemu je nedavno govorio Danijel Server. Ali, treba uzeti u obzir da su, pored Dejtonskog sporazuma, i dalje na snazi završni Helsinški akt o nepovredivosti granica, kao i konvencija iz 1912. prema kojima je KiM integralni deo Srbije, stoga, mislim da bi Srbija trebalo još malo da sačeka i da ne vodi pregovore o pravno obavezujućem sporazumu pod pritiskom i po diktatu Amerike i Zapada jer takve prisile nisu prihvatljive sa stanovišta međunarodnog prava, a potom da traži ustupke od Amerike, kojoj je najviše u interesu da se reši kosovsko pitanje, zaključuje Vladislav Jovanović.\nZaharova: Pogrešna politika EU\nRusija se protivi uslovima koje EU postavlja Srbiji, uključujući i uvođenje antiruskih sankcija i smatra da Beograd može da razvija odnose sa bilo kojim regionom ili zemljom, izjavila je portparolka ruskog Ministarstva spoljnih poslova Marija Zaharova, navodi TV N1 na svom portalu. Kako se ističe, Zaharova je na redovnoj konferenciji za novinare istakla da smatra „pogrešnom“ i „štetnom“ zapadnu politiku „ili-ili“.\nJoksimović: Nema novih zadataka\nOdgovarajući na pitanje da li je EU postavila neke nove zadatke Srbiji, s obzirom na izjavu predsednika države Aleksandra Vučića da je za Srbiju „važno da do sredine maja, kada će u Bugarskoj biti održan Samit EU – Zapadni Balkan, ispuni 115 kriterijuma koje su od Brisela dobile sve zemlje regiona“, ministarka zadužena za evropske integracije Srbije Jadranka Joksimović kaže za Danas da „to nema nikakve veze sa pregovaračkim procesom“. „Radi se o merama za uspostavljanje regionalnog ekonomskog prostora, što je inicijativa potekla iz Berlinskog procesa saradnje takozvanog Zapadnog Balkana“, objašnjava ministarka.\nJedno reagovanje na “Jovanović: Kosovo ne može u UN po modelu SSR-a”\n04. marta 2018. u 10.35\nGde ste nasli coveka koji se glupim izjavama brukao putujuci po svetu kao ministar Milosevica?


Lavrov: Oruzje isporuceno UKR na crnom trzistu ALB i Kosova\nTanjug 16. juna 2022. 17:17\nMOSKVA – Prenosivi raketni sistemi „Stinger“ i protivtenkovski sistemi „DŽavelin“ koje je Zapad isporučio Ukrajini već se prodaju na crnom tržištu, izjavio je ministar spoljnih poslova Rusije Sergej Lavrov.\n„Naravno, ne smeta da se malo bolje pogleda šta se već dešava sa oružjem dostupnim u Ukrajini, tim ‘Stingerima’, ‘Džavelinima’. Oni su vec´ na crnom tržištu. Pojavili su se u Albaniji i na Kosovu, o tome se otvoreno govori i prodaju se sa popustom, da tako kažem. Sve u svemu, u toku je proces osvajanja crnog tržišta“, konstatovao je Lavrov, preneo je Sputnjik.\nOn je dodao da se nada da vojska na Zapadu shvata sve rizike povezane sa isporukom teškog naoružanja Ukrajini.\n„Zaista se nadam da osim političara koji neodgovorno zahtevaju da se Ukrajini isporuči sve što želi, još uvek postoje vojna lica koja shvataju šta je u pitanju i koji shvataju rizike koji su sa tim povezani“, rekao je Lavrov u intervjuu za NTV.\nLavrov je podsetio da „Zelenski izjavljuje: dajte mi dalekometno oružje, neću napadati ciljeve na teritoriji Rusije“.\n„A da li on Krim smatra teritorijom Rusije? Da li Donbas smatra teritorijom LNR i DNR?“, istakao je ministar.\nGovoreći o ukrajinskim pretnjama da će razneti Krimski most, Lavrov je rekao da su sve pretnje uzete u obzir i da će takvi planovi propasti.\n„Znate, mi ipak imamo odgovornu vojsku i sve ove pretnje se uzimaju u obzir. Nema dima bez vatre i uveren sam da će svi ovi planovi pretrpeti krah“, dodao je on.\nLavrov smatra da su zapadne zemlje spremne da nanesu štetu sebi kako bi kaznile Rusiju.\n„Zarad postizanja strateškog cilja, Zapad je, prvo, spreman da ugrozi svoje građane zarad geopolitičkih ambicija, a drugo, primorava sve ostale da postupaju po istom principu, pribegavajuci direktnim ucenama, pretnjama, ultimatumima i drugim niskim koracima i metodama. Spremni su čak i da na sopstvenu štetu kažnjavaju Rusiju, na štetu svojih građana“, istakao je ruski šef diplomatije.\nOn je, takođe, upozorio na to da Zapad namerava da od Moldavije napravi drugu Ukrajinu.\n„Kišinjev se bavi prosjačenjem, preteći da će Moldavija ubrzati svoj put ka Evropskoj uniji ukoliko Rusija ne pristane na ustupke u vezi s gasom“, rekao je Lavrov.\n„Potrošački pristup današnjeg moldavskog rukovodstva je veoma ilustrativan kada kažu: hajde mi sad da stupimo u Evropsku uniju, a posle ćemo videti šta će nam tamo obećati, tada ćemo rešavati da li da ostanemo u Zajednici nezavisnih država. I izjave kao što su: Rusi su dužni da nam ponovo daju popust za gas, da odlože plaćanje“, rekao je Lavrov.


Patent Co. je postao deo RWA grupe | PatentCo\nNovosti / Patent Co. je postao deo RWA grupe\nOd osnivanja 1993, savladali smo mnoge izazove i izgradili snažan brend. Uložili smo mnogo resursa i rada kako bismo kreirali automatizovan i optimizovan proizvodni proces, dok upotreba vrhunske tehnologije od strane etabliranih stručnjaka, našim kupcima garantuje proizvode najvišeg kvaliteta, čije performanse kontinuirano unapređujemo.\nZahvaljujući izuzetnom menadžmentu koji inicira i predvodi promene, podršci naših partnera Abris, a najviše vama – posvećenim članovima tima koji broji više od 250 ljudi, razvili smo kompaniju i stekli vodeću poziciju na lokalnim tržištima kao i prisustvo u 53 zemlje širom sveta.\nSada, kao kompanija članica RWA grupe, imamo mogućnost da radimo sa austrijskom korporacijom aktivnom u poslovnim oblastima poljoprivrede, energetike, kuće i bašte, građevinskih materijala i tehnologije, a kroz strateški savez sa BayWA AG deo je međunarodne grupe za trgovinu i usluge. Postajući deo RWA grupe započinjemo stvaranje novih poslovnih prilika i nastavljamo da gradimo poslovanje, više nego ikada fokusirani na istraživanje, unapređenje proizvoda i razvoj celokupnog poslovanja.


"Bakir treba da se izvini u ime svog oca!"\n04-07-2015 18:58 Politika Vesti u fokusu Srbija\nČlan Ekspertskog tima jugoistočne Evrope za borbu protiv terorizma i organizovanog kriminala DŽevad Galijašević izjavio je da bi bošnjački član Predsedništva BiH Bakir Izetbegović trebalo da se u ime svog oca Alije izvini za "zločin koji je on počinio u Srebrenici", a da premijer Srbije Aleksandar Vučić ne treba da ide na komemoraciju u Potočare.\nDŽevad Galijašević (foto: jutjub)\nNapominjući da Srebrenica jeste mesto velikog zločina, Galijašević je istakao da je ona danas ispolitizovana i da bi Vučićev dolazak na komemoraciju povodom 20 godina od događanja u tom gradu "bio samo doprinos toj politizaciji". - Ove godine će 136 žrtava biti ukopano na obeležavanju Srebrenice. Ako se nastavi ovim tempom, s obzirom na to da je već 4.000 ukopano, narednih 30 godina imaćemo ukopavanja po 136 lica i narednih 30 godina vaši predsednici će morati da dolaze - rekao je Galijašević novinarima u Beogradu. On je ukazao da nema odgovora na pitanje šta se stvarno dešavalo u Srebrenici i da li je tamo bilo i unutarbošnjačkih sukoba, kao i da li je i na koji način "u tragediji Srebrenice" učestovao i Alija Izetbegović.\n"Legija stranaca učestvovala u masovnim klanjima"\nGalijašević je istakao da je "prvi dogovor" bio između američkog predsednika Bila Klintona i Alije Izetbegovića i da je "operativno izveden u dogovoru Klintona i Žaka Širaka". On je naveo da je poznato da je" francuska tajna služba posredstvom Legije stranaca učestvovala u masovnim klanjima i da su neka od lica koja su priznala zlodela bila deo Legije stranaca, pod francuskom kontrolom". - To onda znači da izvinjenja ne bi trebalo da idu samo iz Banjaluke i Beograda nego bi i Bakir Izetbegović trebalo da se izvini u ime svoga oca i zločina koji je on tamo počinio - zaključio je Galijašević.\nPročitajte još:Dodik: Ubijanje Srba u Bratuncu predstavlja veću svirepost od zločina nad BošnjacimaUGLJANIN GORI OD BRITANACA: Pored genocida u Srebrenici, Srbi su vršili zločine i u Sandžaku!Delegacija SRS na pomenu srpskim žrtvama u Bratuncu\nIZETBEGOVIĆ UVODI SRBE U NATO: Pregovori o Nacionalnom planu za članstvo već se vode u Predsedništvu\nDRAMATIČNO UPOZORENJE RUSKOG AMBASADORA IVANCOVA U BIH: Bakir ruši RS, preti novi rat!\nBAKIR HOĆE DA UKINE REPUBLIKU SRPSKU I SRPSKI JEZIK: Unitarna Bosna, bez entiteta, gde svi pričaju bosanski!


Atletika - Pionirka Sanja Marić, pobednica na 600m na Otvorenom prvenstvu Beograda\nPionirka Sanja Marić, pobednica na 600m na Otvorenom prvenstvu Beograda\nU subotu, 30.septembra u Organizaciji Atletskog saveza Beograda na stadionu Vojne Akademije održano je otvoreno prvenstvo Beograda u atletici, u kategoriji pionira U14.\nOtvoreno prvenstvo Beograda je takmičenje visokog ranga – u zvaničnom je kalendaru ASS-a, i po kvalitetu je odmah iza državnog i pokrajinskog prvenstva. Atletski klub „Tamiš“ je ostvario još jedan u nizu velikih uspeha u sezoni 2017, a najzaslužnija za taj uspeh je sjajna mlada atletičarka AK „Tamiš“ – Sanja Marić. Ona je učestvovala u trci na 600m i ubedljivo je osvojila zlatnu medalju sa odličnim rezultatom od 1:43,69s.\nTreba svakako napomenuti da se Sanja Marić i ovaj put takmičila sa dve godine starijim atletičarkama i da je u finalnoj trci pobedila zvaničnu dvoransku šampionku Srbije za 2017.godinu. Inače, na otvorenom prvenstvu Beograda u atletici učestvovalo je 20 atletskih klubova sa preko 200 atletičara/ki, a takmičenje je održano prema zvaničnim propozicijama i pravilima ASS-a,(elektronsko merenje rezultata, fotofiniš, itd…).\nDo zatvaranja veoma uspešne atletske sezone atletičare AK „Tamiš“ očekuje ovog vikenda i atletski miting u Vršcu – Treće Atinske atletske igre, gde će veliki broj mladih atletičara AK „Tamiš“ učestvovati u raznim atletskim disciplinama.


Sikimić novi direktor Agencije za borbu protiv korupcije - KRIK\nSikimić novi direktor Agencije za borbu protiv korupcije\nObjavio/la KRIK.rs januar 17, 2018\nDragan Sikimić, zamenik direktora Nacionalne službe za zapošljavanje (NSZ), izabran je danas za direktora Agencije za borbu protiv korupcije. On je postavljen dva meseca pošto je prethodna direktorka Majda Krišikapa podnela ostavku.\nAgencija je saopštila da je odbor te institucije jednoglasno odlučio da Dragana Sikimića postavi za direktora. Kako se navodi u saopštenju, odbor je pre izbora obavio razgovor sa još jednim kandidatom koji je ušao u uži krug, Dejanom Damnjanovićem, pošto je Željko Ivanji ranije odustao od kandidature.\nDanica Marinković postavljena je za predsednicu odbora, a Miloš Stanković za njenog zamenika.\nU biografiji koju je dostavio Agenciji Sikimić navodi da je završio Pravni fakultet Univerziteta u Beogradu, te da je radio kao advokat više od deset godina. U biografiji piše da je od 2001. do 2008. godine radio u Kancelariji visokog predstavnika za BiH u Brčko distriktu, kao i da je trenutno na poziciji zamenika direktora NSZ.\nSikimić je bio pravnik u firmi „Delta M“ od 1998. do 1999, a naredne dve godine je bio direktor kompanije „BC Internacional“. Bio je član radne grupe za izradu Zakona o radu 2014. godine, piše u biografiji.\nAgencija za borbu protiv korupcije nije imala direktora od novembra prošle godine pošto je Majda Kršikapa podnela ostavku bez ikakvog obrazloženja. Za dva meseca koliko je Kršikapa bila direktorka, Agencija je pokrenula vanrednu kontrolu imovine pojedinih funkcionera i objavila izveštaj o troškovima kampanje za predsedničke izbore.\nDo izbora Kršikape, Agencija je devet meseci bila bez direktora pošto je u decembru 2016. godine Tatjana Babić podnela ostavku na ovu funkciju. Na njeno mesto kao vršilac dužnosti postavljena je Verka Atanasković.\nPredsednik i zamenik predsednika odbora\nDanicu Marinković, koja je danas izglasana za predsednicu odbora Agencije, u članstvo ovog tela izabrala je Narodna skupština 2016. godine. Zbog tog izbora pobunilo se 15 nevladinih organizacija koje se bave ljudskim pravima.\nOrganizacije su tada saopštile da brojni dokazi ukazuju da je Marinković za vreme obavljanja sudijske funkcije postupala politički pristrasno i neprofesionalno, te da je zbog toga nedostojan kandidat za rad u nezavisnom državnom organu.\nMiloš Stanković je postao član odbora u julu prošle godine na predlog Predsednika republike Aleksandra Vučića. Od 2016. godine Stanković je docent na Pravnom fakultetu Univerziteta u Beogradu na kom je i diplomirao.\nOdbor Agencije godinama nije radio u punom sastavu jer Skupština Srbije nije odlučivala o članovima koje su predlagali čelnici nezavisnih inistitucija. Detaljnije o tome pročitajte u posebnoj priči.\njanuar 19, 2018 u 15:25\nPa sta reci kada O.F.P.S …..ZA MUZIKU UTERIVA DUGOVANJA …cak i posle 9 godina i 345 dana , dok potrazivanje za R.T.V i slicne pretplate zastarevaju za mnogo mnogo krace vreme. ko ih podrzava a oni istog finansiraju……….o cemu Srbijo pricas??????????????


U Spužu otvoren Centar za tražioce azila - Vijesti.me\nU Spužu otvoren Centar za tražioce azila\nU Crnoj Gori je trenutno 95 tražilaca azila, i taj broj se smanjio u odnosu na prethodne mjesece Edit\nMina 3. februar 2014, 19:44 ažurirano 19. februar 2019, 14:21\nCentar za tražioce azila, u koji je uloženo oko dva miliona eura, otvoren je danas u Spužu čime je Crna Gora, kako je saopšteno, ispunila jednu od obaveza iz Akcionog plana za poglavlje 24.\nMinistar rada i socijalnog staranja Predrag Bošković kazao je da će, otvaranjem Centra, pitanje azilanata u Crnoj Gori biti tretirano na mnogo kvalitetniji način.\nOn je podsjetio da je u Crnoj Gori 2009. godine bilo svega devetoro tražilaca azila, dok ih je prošle bilo oko 3,5 hiljada.\n"Crna Gora je, kao zemlja koja se graniči sa Evorpskom unijom (EU) otkad je Hrvatska ušla u Uniju, postala interesantna za azilante, i morali smo na kvalitetniji način da rješavamo pitanje i tretiranja azilanata“, pojasnio je Bošković.\nŠef Delegacije EU u Crnoj Gori, Mitja Drobnič, kazao je da je EU sufinansirala gradnju Centra sa 500 hiljada EUR, i zahvalio se crnogorskim vlastima na ispunjavanju obaveza preuzetih u sklopu Akcionog plana za poglavlje 24.\nOn je poručio da će Delegacija pratiti i podržavati funkcionisanje Centra.\n"Treba uložiti dodatne napore za konsolidaciju efikasnog i djelotvornog sistema migracija i azila, što predstavlja jedno od glavnih pitanja kojima Crna Gora mora da se pozabavi“\n"Trenutno pripremamo projekat sa UNHCR-om i Međunarodnom organizacijom za migracije, kako bismo pružili podršku koja je potrebna Centru da bi postao u potpunosti operativan i u skladu sa standardima i najboljim praksama EU“, naveo je Drobnič.\nPrema njegovim riječima, otvaranje Centra predstavlja pozitivan pomak.\n„Međutim, treba uložiti dodatne napore za konsolidaciju efikasnog i djelotvornog sistema migracija i azila, što predstavlja jedno od glavnih pitanja kojima Crna Gora mora da se pozabavi“, naglasio je Drobnič.\nUpravnik Centra Duško Jovićević kazao je da je kapacitet objekta 65 mjesta, a da će ostali tražioci azila biti zbrinuti u alternativnom smještaju koji obezbjeđuje država.\nOn je rekao da je u Crnoj Gori trenutno 95 tražilaca azila, i da se taj broj smanjio u odnosu na prethodne mjesece.\nJovićević je pojasnio da su ti alternativni sadržaji jeftiniji od smještaja azilanata u Centru, ali ne ispunjavaju standarde.\n„Centar je koncipiran da ispuni sve standarde kada je u pitanju zbrinjavanje azilanata“, naglasio je on.\nCrna Gora je, kako je naveo, u Centar uložila oko milion eura, EU oko 500 hiljada, a UNHCR 350 hiljada.\nPrema riječima Jovićevića, Centar će prve stanare dobiti narednih dana.\nCentar za tražioce azila\nAzilanti Crna Gora


Zvanično potpisivanje dokumenta održano je u Budimpešti tokom finala PowerUp! startap takmičenja, koje je organizovala kompanija InnoEnergy Central Europe, a čiji je glavni sponzor bio MOL Group.\nMOL Group je vodeća kompanija u sektoru nafte i gasa u Centralnoj i Istočnoj Evropi, dok je InnoEnergy najveći evropski startap akcelerator u oblasti čistih tehnologija. Saradnja će obuhvatiti aktivnosti u okviru ključnih oblasti za InnoEnergy: edukacija, inovativni projekti i usluge izgradnje biznisa. MOL Group će postati aktivan učesnik InnoEnergy zajednice, učestvujući u prestižnim industrijskim događajima, programima obuke i prioritizaciji saradnje sa inovatorima. Za Jakuba Milera (Jakub Miler), izvršnog direktora kompanije InnoEnergy Central Europe i potpisnika sporazuma, prednosti su obostrano korisne:\n„Naši startapi imaju direktan pristup i mogućnost rada sa vodećim međunarodnim igračem. MOL, zauzvrat, ulaže u najveću otvorenu platformu za inovacije u sektoru čistih tehnologija u svetu, sa posebnim fokusom na strateško područje MOL-a u Centralnoj i Istočnoj Evropi.“\nŽolt Vinkler, šef otvorenog centra za inovacije kompanije MOL Group, o saradnji je rekao:\n„Podržavanje startap zajednice je važan korak ka postizanju jednog od glavnih ciljeva naše strategije do 2030. godine - postati prvi izbor kupaca. Verujemo da će partnerstvo sa kompanijom InnoEnergy igrati ključnu ulogu u razvoju evropskog ekosistema inovacija, i radujemo se zajedničkom radu na budućim projektima“.\n„Udruživanje snaga sa MOL Group, jednom od najvećih kompanija u Centralnoj i Istočnoj Evropi, predstavlja krupan korak za nas ove godine. Uz Rafako, MOL je još jedan globalni igrač u Centralnoj Evropi koji iznova pokazuje ambiciju da doprinese stvaranju novih pravaca na evropskom tržištu, kao i hrabrost da igra vodeću ulogu u trenutnoj revoluciji na globalnom tržištu energije i mobilnosti“, istakao je Jakub Miler.\nMOL i Design Terminal organizuju akcelerator za startape iz ovog dela Evrope


Izložba Parisko iskustvo Save Šumanovića - NMR Info\nKreirano sep 10, 2013\nIzložba Parisko iskustvo Save Šumanovića realizovana u saradnji sa Muzejem savremene umetnosti u Beogradu, biće otvorena u petak 13. septembra 2013. godine u 19.30 časova, u Spomen-zbirci Pavla Beljanskog, u Novom Sadu. Izložbu će otvoriti istoričarka umetnosti dr Simona Čupić.\nPostavka će predstaviti 11 dela Save Šumanovića iz zbirke Muzeja savremene umetnosti, Beograd i 6 dela iz Spomen-zbirke Pavla Beljanskog, nastalih tokom tri perioda njegovog boravka u Parizu, kada je važio za najdarovitijeg među jugoslovenskim umetnicima prisutnim na sceni francuske prestonice. Izabrana dela (15 slika i 2 crteža) predstaviće teme i motive kojima se Šumanović bavio kao predstavnik pariske škole: gradske predele, pejzaže, mrtve prirode i aktove. Centralni eksponati izložbe biće monumentalne slike Doručak na travi (1927) i Veliki akt (1929). Postavka će biti dopunjena retko izlaganim pismima koje je slikar slao iz francuske prestonice, kao i geografskim prikazom Monparnasa i najvažnijih mesta u Parizu na kojima je živeo i radio. Umetnost Save Šumanovića (Vinkovci, 22. januar 1896 – Sremska Mitrovica, 30. avgust 1942), obeležile su godine školovanja i življenja u Zemunu, Zagrebu, Parizu i Šidu, u kojima se formirao njegov prepoznatljiv slikarski senzibilitet. Nakon boravka u ateljeu kod Andre Lota početkom dvadestih, mada naklonjen slikarstvu Pola Sezana i Vinsenta Van Goga, Šumanović gradi sopstveni izraz u pravcu sinteze kubističkih i konstruktivističkih načela, naglašenih ekspresivno raskošnim i gustim nanosima boje.\nDominantne teme su pejzaži kao i ženski aktovi, smešteni u prirodu ili enterijer. Ciklus Šidjanke otkriva suštinu Šumanovićevog slikarskog izraza, priznatog u okviru antologije kolorističkog slikarstva nacionalne istorije umetnosti.Izložba Parisko iskustvo Save Šumanovića je rezultat zajedničkog rada autorki, istoričarki umetnosti dr Jasne Jovanov i Gordane Krstić Faj. Kustos izložbe je Marta Đarmati.\nTokom trajanja izložbe (13. septembar –6. oktobar), organizovan je raznovrstan prateći program u vidu projekcije dokumentarnog filma Putevi, Aleksandra Petrovića iz 1958. godine (19. septembar) i tumačenja postavke (3. oktobar).\ngalerijaizložbaPavle BeljanskiSava Šumanovićspomen soba\nFavoriti umesto favorita


► Vučić: Radimo na povećanju minimalca na 30.000 dinara\nPonovio je i da će prosečna plata u Srbiji do kraja godine biti povećana sa sadašnjih 470 evra na 500 do 510 evra.\nVučić je kazao i da Srbija već četiri godine zaredom ima suficit u budžetu, navodeći da je to postignuto uz "vraćenje svih dugova koji je prethodni režim ostavio".\nPredsednik Srbije je naveo da je u prvih sedam meseci ove godine predviđeno budžetom, u dogovoru sa Međunarodnim monetarnim fondom, da Srbija ima deficit od 1,4 milijarde dinara, što je oko 12 miliona evra, ali da je ostvaren suficit od 48,5 milijardi, što je bolji rezultat za 50 milijardi dinara, odnosno oko 440 miliona evra više novca u kasi nego što bilo planirano.\nVučić je najavio i da čeka potvrdu o ulaganju još jedne velike nemačke kompanije u Pančevu, ali nije želeo da navede koja je to firma, dodavši da je iz Bavarske.\n1.08.2019, 16:52h momcilo Preporuči\nPa sta je problem Ako radite u interesu naroda, povecate minimalac na 30 000 al rasteretite poslodavca za porez i doprinose na teret poslodavca i zaposlenog za 3 000 ako stvarno to zelite, poslodavac daje 48 200 bruto platu zaposleni umesto 27 000 primi 30 000 a drzava umesto 16 200 po zaposlenom na minimalcu primi 13 200. negde sam procitao da ima oko 600 000 ljudi zaposlenih koji primaju minimalac. ovo je nivo od 200 miliona evra koji drzava verovatno moze da podnese. Ili ce to izgleda da ide na teret ovih poslodavaca koji bi da lincuju (a bas se nista ne pitaju). :) Hrabro nema sta :)


Sportske.net - Varga: "Favoriti smo, tako ćemo se i ponašati"\nPomoćni trener fudbalera Partizana Zvonko Varga rekao je danas da su ambicije kluba uvek najveće i da će njegova ekipa ići na pobede u obe dve utakmice, preostale do kraja jesenjeg dela - u Kupu i prvenstvu.\n"Naše ambicije su uvek najveće, želimo da na kraju ovog dela prvenstva i dalje budemo lideri i da izborimo plasman u polufinale Kupa. Hteli mi ili ne, favoriti smo protiv Spartaka u Kupu, šampion i treba tako da se ponaša, želimo pobedu, ali smo svesni da će biti teže nego pre par dana", rekao je Varga novinarima u SC Teleoptik.\nFudbaleri Partizana sutra od 13 sati u Subotici igraju protiv Spartaka, utakmicu četvrtfinala Kupa Srbije. Partizan i Spartak su igrali u subotu u prvenstvu, kada su crno-beli na svom terenu pobedili sa 2:0.\n"Spartak je jako dobra ekipa, pobedili smo i možda smo odigrali jednu od najboljih utakmica na našem stadionu. Spartak sada igra kući, željni su revanša i želeće ofanzivnijom igrom da nam se suprotstave. Očekujem da će igrati kao posle 2:0 u Beogradu. Očekujem dobru, otvorenu utakmicu, bez mnogo kalkulacija. Partizan treba da odigra kao u subotu, možda i bolje, da bi pobedio", rekao je Varga.\nVarga je ocenio da je Spartak jedna od boljih ekipa u Srbiji i da je poštuje.\n"Bez obzira na sve, Partizan je Partizan, idemo da pobedimo", rekao je.\nVarga je dodao da je atmosfera odlična i da je posle tri pobede poraslo samopouzdanje u ekipi.\n"Kao da prvenstvo tek počinje, kao da je pao teret sa ekipe, to će se videti i sutra", rekao je Varga.\nOn je rekao da pored trojice igrača koji su van stroja, u kombinaciji neće biti ni Andrija Živković.\n"Blizu smo toga da igra najjača ekipa, biće jedna ili najviše dve promene, ali to će se znati posle treninga", rekao je on.\nZbog kazne Fudbalskog saveza, posle tri utakmice bez publike, crno-beli će sutra igrati pred navijačima.\n"Možda nam je protiv Donjeg Srema to i pomoglo (meč bez publike), gubili smo sa 0:2, ali smo u poslednjih pola sata uspeli da prebrodimo psihološki pritisak. Sada posle dobrih igara navijači nam ipak nedostaju, igrači pričaju o tome", rekao je Varga.\nNa pitanje da li mu se čini da se promenio pristup igrača utakmicama, Varga je odgovorio potvrdno.\n"Svesni smo toga. Dugo se dešavalao da ako ne postignemo gol u prvih 10 minuta padnemo i da čekamo grešku protivnika, ali smo došli do tačke da je ekipa sazrela", rekao je Varga.


Edukacija u sindikatu i pripreme za pregovore za PKU - GSZSZ Nezavisnost\nPočetna Novosti Edukacija u sindikatu i pripreme za pregovore za PKU\nČlanovi sindikata NEZAVISNOST iz zdravstvenih ustanova sa teritorije Istočna Srbija prošli su prvu fazu tzv. ABC seminara za sindikalne aktiviste.\nGranski sindikat zdravstva i socijalne zaštite „Nezavisnost“ organizovao je seminar za neiskusne članove sindikata od 10. do 12. juna u Donjem Milanovcu, u Hotelu Lepenski Vir. Polaznici ovog seminara imali su prilike da se bliže upoznaju sa radom sindikata, da međusobno razmene iskustva i stekinu neka nova znanja potrebna u njihovom svakodnevnom radu u sindikatu. Goran Dejanović, izvršni sekretar granskog sindikata je podelio svoje znanje i iskustvo iz prakse o radu sindikata, kroz teme: 1. „Organizovanje sindikata i aktivnosti Odbora poverenika sindikata“; 2. „Osnovni principi kolektivnog ugovaranja“ i 3. „Opšti i pojedinačni pravni akti“.\nDejan Živković, regionalni poverenik Regionalnog povereništva Istočna Srbija GS ZSZ NEZAVISNOST održao je sastanak sa članovima ovog regionalnog povereništva i dogovorio dalje aktivnosti.\nGordana Marinković, predsednica Sekcije žena GS ZSZ NEZAVISNOST održala je sastanak sa koleginicama iz naših sindikata Regionalnog povereništva Istočna Srbija. Dogovoren je plan rada i buduće aktivnosti žena koje će sprovoditi sekcija.\nPralelno sa održavanjem seminara, članovi Izvršnog odbora i članovi Programskog odbora za zakonodavno pravnu i radno pravnu zaštitu GS ZSZ NEZAVISNOST radili su na pripremi i izradi predloga za izmene i dopune, ali i novih članova za Poseban kolektivni ugovor za zdravstvene ustanove. U prethodna tri meseca članovi sindikata i Odbori poverenika sindikata dostavljali su centrali granskog sindikata svoje predloge i mišljenja za unapređenje postojećeg PKU. Podsećamo da, sadašnji PKU za zdravstvene ustanove važi i primenjuje se do kraja ove godine, te da je neohodno na vreme početi pripreme za pregovore sa Ministarstvom zdravlja, odnosno pregovaračima Vlade Republike Srbije za novi PKU, kako bi se isti zaključio do kraja godine. Početak pregovora očekujemo u toku septembra meseca, najkasnije početkom oktobra.